Odbojkašice Srbije u finalu, Uzelac osvojila ključne poene - MARSH online\nPočetna Grad Odbojkašice Srbije u finalu, Uzelac osvojila ključne poene\nPobedom nad domaćinom Holandijom od 3:1 (25:21, 17:25, 25:23, 28:26) reprezentacija Srbije se plasirala u finale Svetskog juniorskog prvenstva za odbojkašice! U borbi za zlatnu medalju naše devojke će sutra od 17.30 u Roterdamu igrati sa Italijom, koja je savladala Rusiju sa 3:0. Prenos finalne utakmice se može pratiti na zvaničnom JuTjub kanalu Svetske odbojkaške federacije Wolleyball World.\nU poslednjoj utakmici u četvrtfinalnoj grupi naša reprezentacija je poražena od Italije sa 3:0, koja jeste vrlo jaka selekcija, ali kada se igra za tron svetskog prvaka prethodni rezultat ne mora mnogo da znači.\nOdbojkašica lajkovačkog Železničara Aleksandra Uzelac, iako jedna od najmlađih na parketu, postigla je neke od ključnih poena u završnici susreta. Uzelac je fantastičnim smečevima za svoj tim osvojila 24, 26 i 27. poen.\nLajkovčanka Stefana Pakić, jedna od najmlađih u našem timu, takođe je dala značajan doprinos velikom uspehu juniorske reprezentacije.\nNajefikasnije u ekipi Srbije bile su Tica sa 15, Кockarević sa 14, Osmajić sa 11, Кurtagić sa 10 i Uzelac sa 9 poena.\nOva juniorska selekcija naše zemlje postigla je istorijski uspeh jer će Srbija tek drugi put igrati u finalu Svetskog prvenstva za odbojkašice do 20 godina, mada je 2005. u Ankari srebro osvojila reprezentacija zajedničke države Srbije i Crne Gore.\nPrethodna objava Restoranu “Zdravljak” Valjevo potreban ŠANKER\nSledeća objava Hotelu na Divčibarama potrebni kuvari i pomoćni kuvari.


Potvrđena optužnica za zločine na Palama - Detektor\n5. Decembra 2019.16:53\nDržavni sud potvrdio je optužnicu koja Malka Koromana tereti za zločin protiv čovječnosti počinjen na Palama.\nU optužnici stoji da je Koroman vršio dužnost načelnika Stanice javne bezbjednosti (SJB) Pale i da je od kraja marta do decembra 1992. postupao s diskriminatorskom namjerom u počinjenju progona bošnjačkog civilnog stanovništva općine Pale, protivpravnim zatvaranjem i nečovječnim zatočenjima u nehumanim uslovima.\n“Optuženi je, navodi se u optužnici, rukovodio stanicom tako što je organizirao njen rad, usmjeravao i koordinirao aktivnostima pripadnika policije aktivnog i rezervnog sastava, kao i specijalne jedinice policije SJB-a Pale, a samim tim bio je odgovoran za zakonito izvršavanje poslova i zadataka pripadnika policije kojima je bio nadređen i nad kojima je imao stvarnu i efektivnu kontrolu”, saopćeno je iz Suda BiH.\nIz Tužilaštva su ranije naveli da se Koroman tereti i da nije poduzeo mjere kako bi zaštitio civile, te da je znao, odobravao i sudjelovao u počinjenim zločinima.\nTereti se, kako je ranije saopćeno, i da je zajedno s pripadnicima vojske, organizirao i rukovodio napadom na selo Hrenovica i okolna mjesta nastanjena civilnim stanovništvom bošnjačke nacionalnosti, gdje je izvršeno paljenje i uništavanje kuća. Tom prilikom je, kako je saopćeno, zarobljen veći broj civila, nakon čega je odvojeno oko 35 muškaraca koji su prevezeni i nezakonito zatočeni u fiskulturnoj sali, gdje su mučeni, premlaćivani i zlostavljani.


Sponzorirani članak / Sinkro ponovo zapošljava: Traže se šivači i šivačice - Klix.ba\n/Sinkro ponovo zapošljava: Traže se šivači i šivačice\n27.6.2015. u 12:12\nKompanija "Sinkro" d.o.o. iz Sarajeva, koja je lider u proizvodnji namještaja u našoj zemlji, a koja trenutno upošljava 300 radnika, nastavlja trend rasta i otvaranja novih radnih mjesta.\nNaime, nakon potpisivanja novih ugovora sa partnerima u Evropi, u prvom redu u Njemačkoj, napravljena je pogodna poslovna klima i raspisan je konkurs za prijem šivača/ica sa radnim iskustvom u fabrici u Hrasnici.\n"Svim zainteresiranim nudi se zaključivanje ugovora o radu odmah po stupanju na radno mjesto, mogućnost zasnivanja stalnog radnog odnosa nakon isteka dvije godine od zaposlenja u kompaniji, odlična i redovna primanja uz mogućnost napredovanja, te rad u pozitivnom okruženju i timu koji ostvaruje vrhunske rezultate. Biografije se mogu slati putem e-mail-a: [email protected] ili na adresu Put Famosa 38, Hrasnica, 71000 Sarajevo", kažu iz „Sinkra“.\nTakođer, „Sinkro“ ove godine nastavlja tradiciju organiziranja "Dana otvorenih vrata". Za sve koji posjete „Sinkrov“ salon namještaja u Hrasnici danas i odluče se za kupovinu pripremljene su specijalne pogodnosti. Svaki posjetilac salona, također, tom prilikom na poklon će dobiti dekorativni jastuk.\nInače, kompanija „Sinkro“ se bavi proizvodnjom tapaciranog namještaja kao i prodajom platna i repromaterijala za namještaj, a svojim kvalitetom proizvoda postala je renomirana i prepoznatljiva na evropskom tržištu namještaja, te zaslužila mjesto među najboljim i najtraženijim proizvođačima u ovom sektoru.\nU Sinkrovoj fabrici od 20.000 m2 proizvodi se namještaj koji se izvozi u 25 zemalja Evrope i svijeta, tako da se namještaj proizveden u BiH kupuje i u Parizu, Beču, Kopenhagenu kao i u dalekoj Estoniji i Libiji. Također, kompanija svoje proizvode vrhunskog kvaliteta izlaže na vodećim evropskim sajmovima namještaja u Njemačkoj, Turskoj, Francuskoj i Belgiji.\nPogledajte kako je Buroj predstavio turističko naselje u Trnovu


Odgovor na pakt iz Tirane: Šta ako Srbi „sruše“ granicu na Drini - Sputnjik Srbija\n21:26 26 Septembar 2020\n17:17 08.01.2019 Preuzmite kraći link\nMogu li Srbi da dobiju otvorene granice sa svojom maticom a da im se odmah ne prišije epitet „Velika Srbija“?\nProfesor dr Stevica Deđanski iz Centra za razvoj međunarodne saradnje kaže da je ova ideja zanimljiva jer pokazuje sav besmisao onoga što rade Albanci i ostali.\n„Dobro je ako to što inicijativa dolazi od Srba koji žive u okolnim državama koje se graniče sa Srbijom, jer to znači da oni traže da imaju isti tretman od evropske zajednice koja to dozvoljava i Albancima“, ističe naš sagovornik.\nDeđanski dodaje da je dobro što to nije pokrenula država, jer bi se, kako kaže, na nas „sručilo i drvlje i kamenje“.\n„Izbili bismo i argument kojima mi pokazujemo da to nije dobro kada je reč o potezima Albanaca, to jest, Edija Rame, premijera Albanije. Ovako, kada ideja potekne od predstavnika Srba iz regiona, to je bolje. Ali gotovo da je sto odsto sigurno da nam drugi ne bi dozvolili da uradimo tako nešto, a kada bismo uradili na svoju ruku, verovatno bismo imali određene probleme“, ocena je profesora Deđanskog.\nU svakom slučaju, dodaje on, ako ništa drugo, dobro je da ovakvim inicijativama zapravo pokazujemo da postoji politika dvostrukih aršina.\n„Politika ne počinje niti se završava u 2018. ili 2019. godini nego ona traje i, istorijski gledano, nije loše da se pokaže da postoji i ovakva ideja. Za dve-tri godine nešto može da se promeni. Pa bi Srbija i srpski narod mogli u nekom trenutku da se pozovu na te odluke“, objašnjava Deđanski.\nMitropolit Amfilohije: Dok je službe Božje u Deviču, Srbi neće biti manjina\nPomenuta inicijativa potekla je posle sastanka u Predsedništvu Srbije na Badnji dan. Kao obrazloženje u zajedničkom saopštenju koje su izdali Mandić i Knežević navodi se da je Srbija oduvek bila „motorni zamajac Balkana“ i ukazuje na „opasne trendove“ u regionu koje je nedavno najavio i kosovski premijer Ramuš Haradinaj, a koji se odnose na stvaranje „antisrpske koalicije“ koju bi činile Albanija, Crna Gora, Hrvatska, Makedonija i tzv. Kosovo, ali i otvaranje granice Kosova i Albanije i najave otvaranja granica između Albanije i Makedonije i Crne Gore.\nPrištinski mediji: Uhapšeni Srbi povezani sa organizatorom ubistva Ivanovića\notvorene granice, ujedinjenje Srbije i Crne Gore, kosovski Albanci, granice, Edi Rama, ujedinjenje, Albanci, Stevica Deđanski, Srbija


Stano: U ovom trenutku ne postoji spremnost Prištine i Beograda za dijalog - Politika - Dnevni list Danas\nPočetna » Vesti » Politika » Stano: U ovom trenutku ne postoji spremnost Prištine i Beograda za dijalog\nStano je u pisanoj izjavi naveo da je preduslov za održavanje narednog sastanka predsednika Srbije i premijera Kosova, Aleksandra Vučića i Aljbina Kurtija, spremnost strana da se dogovore o konkretnim rezultatima za dobrobit građana, prenosi Radio Slobodna Evropa (RSE).\n„Nedavni kontakt visokog predstavnika EU za spoljnu politiku i bezbednost Žozepa Borela i diplomatski napori specijalnog predstavnika EU za dijalog Beograda i Prištine Miroslava Lajčaka pokazali su da u ovom trenutku ne postoji takva spremnost“, naveo je Stano.\nBorel je u novembru nagovestio mogućnost novog susreta Vučiċa i Kurtija u Briselu, a Lajčak je nedavno tim povodom posetio Beograd i Prištinu.\nIzvori RSE navode da se Lajčak vratio „potpuno obeshrabren“ nakon razgovora sa Vučićem i Kurtijem.\nOtkako je Kurti drugi put postao premijer Kosova, on se dva puta sastao sa Vučiċem u Briselu, ali su oba susreta bila neuspešna.\nKurti će sutra u Briselu razgovarati sa visokim zvaničnicima EU, uključujući Borela, a taj susret će biti poslednji pokušaj za organizovanje dijaloga na najvišem nivou u ovoj godini.\nPeter StanoPortparol EUBrisel\nEkonomija • danas 20:10\nBrnabić sa italijanskim privrednicima o poslovanju i investicijama\nSpecijalni izaslanik nemačke vlade za Zapadni Balkan Manuel Saracin...


Beograd, 04. Maj 2012.\nJEREMIĆ I MARGALJO O PUTU SRBIJE KA EU, KOSOVU I EKONOMIJI\nMADRID, 4. maja (Tanjug) - Ministar spoljnih poslova Srbije Vuk Jeremić razgovarao je u Madridu sa španskim kolegom Hoseom Manuelom Garsija - Margaljom o evropskim integracijama Srbije, Kosovu i Metohiji i produbljivanju ekonomske saradnje dve zemlje.\nOvo je bio prvi susret dvojice ministara, otkako je šef španske diplomatije pocetkom godine, sa formiranjem nove vlade, stupio na dužnost.\nKako je u izjavi za Tanjug rekao ministar Jeremić, upravo uzimajući u obzir tu činjenicu, bilo je potrebno obezbediti kontinuitet španske politike prema Srbiji.\n"Španija je jedan od naših najvažnijih evropskih partnera, zemlja koja snažno podržava proces proširenja EU na Balkan i bilo je važno sada sa novom vladom razgovarati o svim pitanjima i ostvariti kontinuitet politike Španije prema pitanjima važnim za naš region", rekao je šef srpske diplomatije.\nKako je istakao, "nema nikavog spora da je Španija neko ko se zalaže za što brži i što dalji napredak na evropskom putu za sve zemlje Zapadnog Balkana".\nJeremić i Margaljo su razgovarali i o daljim koracima Srbije ka EU, ukljucujuci dobijanje datuma za pocetak pregovora o clanstvu, a šef srpske diplomatije je rekao da se i u tom smislu može očekivati podrška zvanicnog Madrida.\n"Španija ima jednu specificnu poziciju kada je rec o našoj evropskoj budućnosti zbog regionalne politike koju zastupa, zbog principa međunarodnog prava na koji gleda na isti način kao i Srbija i zato je bilo izuzetno važno razgovarati sa novom vladom i obezbediti da u tom smislu postoji pun kontinuitet politike Španije", rekao je Jeremić.\n"Španski stav o Kosovu je od izuzetno velike važnosti za Srbiju. Razgovarali smo o trenutnoj situaciji tamo. Drago mi je što nema promene u stavu Španije", rekao je Jeremić.\nŠpanija je jedna od pet država clanica EU koja nije priznala jednostrano proglašenu nezavisnost Kosova.\nŠef srpske diplomatije naveo je i da je u razgovorima znacajna pažnja bila posvecena i ekonomskoj saradnji.\n"Jedna od najvažnijih tema za obe zemlje je ekonomija i to kako bismo zajedničkim naporima mogli da postignemo više u bilateralnoj trgovini kao i u investicijama", zakljucio je Jeremić.\nJeremić je upoznao španskog kolegu i sa kandidaturom Srbije za funkciju predsedavajućeg Generalnom skupštinom Ujedinjenih nacija.\nJeremić je u Madridu razgovarao i sa urugvajskim šefom diplomatije Luisom Almagrom.\nSrpski ministar ce tokom dana posetiti i Real Institut Elkano gde ce govoriti o putu Srbije ka EU.\nJEREMIĆ: SRBIJA I AZERBEJDZAN RAME UZ RAME\nNOVI SAD, 3. maja 2012. (Beta) Ministar spoljnih poslova Srbije Vuk Jeremić izjavio je u Novom Sadu da Srbija i Azerbejdzan danas stoje rame uz rame u solidarnosti i borbi za očuvanje suvereniteta i teritorijalne celovitosti dve zemlje.\n"Danas je Azerbejdzan jedan od najznačajnijih investitora u našoj zemlji, i nadam se da će u budućnosti biti još više ekonomskih, kulturnih i drugih zajedničkih aktivnosti, u duhu partnerstva i bratstva naših naroda", rekao je Jeremić na obeležavanju završetka izgradnje Crkve Svete Petke u Petrovaradinu.\nIzgradnju Crkve pomogle su finansijski azerbejdzanske vlasti.\nAmbasador Azerbejdzana u Srbiji Elgar Hasanov rekao je da je ovo veoma značajan datum u istoriji srpsko-azerbejdzanskih odnosa i primer zblizavanja naroda putem religiozne tradicije.\nDelegacije Azerbejdzana, Srbije, Vlade Vojvodine i Novog Sada polozile su cveće pred bistom azerbejdzanskog kompozitora Uzeira Hadzibejlija na Sunčanom keju u Novom Sadu.\nCLANOVI GRUPE EVOPSKE UJEDINJENE LEVICE EVROPSKOG PARLAMENTA U SKUPŠTINI REPUBLIKE SRBIJE\nBEOGRAD, 3. maja 2012. (Beta) Predsednica Skupštine Srbije Slavica Djukic Dejanovic, koja zamenjuje predsednika Republike, primila je danas Lotara Biskija, Miroslava Ransdorfa i Tomasa Reka iz Grupe Evropske Ujedinjene levice Evropskog parlamenta koji su je obavestili o radu i aktivnostima koje imaju u okviru EP. U saopštenju kabineta predsednice parlamenta navodi se da su gosti istakli da su veoma kriticni prema odredjenim institucijama Evropske unije i naglasili da je njihov boravak u Srbiji povodom predstojecih izbora u svojstvu posmatraca, kao i da ocekuju da ce izbori na svim nivoima biti obavljeni u mirnoj i radnoj atmosferi uz puno poštovanjedemokratske procedure. Djukic Dejanovic je izrazila zadovoljstvo što se u dijalogu sa OEBSom došlo do obostrano prihvatljivih rešenja za sprovodjenje glasanja na Kosovu i Metohiji. Predsednica je upoznala sagovornike sa rezultatima rada ovog saziva parlamenta i istakla intenzivan rad na usvajanju zakona sa evropske agende i onih koji regulišu razne oblasti rada i života gradjana Srbije.


Od boravišne takse prikupljeno skoro 1,2 miliona KM - Akta.ba\n23.10.2018. 07:51 / Izvor: SRNA\nVlada Republike Srpske usvojila je izvještaj o sprovedenom nadzoru nad namjenskim trošenjem sredstava prikupljenih po osnovu boravišne takse, u kome se navodi da je u prošloj godini po tom osnovu naplaćeno 1.175.509 KM, što je 12 odsto više u odnosu na 2016. godinu.\n"To je u odnosu na 2016. godinu, kada je prikupljeno 1.049.037 KM, više za 126.471 KM, odnosno zabilježeno je povećanje prihoda od 12 odsto", saopšteno je iz Biroa Vlade Srpske za odnose s javnošću.\nVlada Srpske je na današnjoj sjednici donijela i odluku o davanju saglasnosti na Plan utroška sredstava Ministarstvu porodice, omladine i sporta od 1. januara do 31. oktobra, u ukupnom iznosu od 764.377 KM.\nZa subvencije kamatne stope za stambeno kreditiranje mladih i mladih bračnih parova raspoređuju se 400.000 KM, za tekuće grantove neprofitnim udruženjima i organizacijama za afirmaciju porodice 7.790 KM, a za tekuće grantove za realizaciju programa definisanih Omladinskom politikom Srpske i projekata za unapređenje i razvoj omladinskog organizovanja 28.630 KM.\nZa tekuće grantove za podršku aktivnostima i projektima za unapređenje i razvoj volontiranja raspoređuje se 17.337 KM, za tekuće grantove sportskim organizacijama 201.429 KM, za tekuće grantove sportskim organizacijama lica sa invaliditetom u Srpskoj 8.277 KM, a za tekuće grantove za finansiranje sportskih klubova i sportskih manifestacija u Brčko distriktu BiH 13.344 KM.\nSredstva od 42.853 KM raspoređuju su za tekuće grantove za nacionalna sportska priznanja Srpske, a za tekuće grantove vrhunskim i perspektivnim sportistima u Republici Srpskoj 42.281 KM i tekuće grantove udruženjima od javnog interesa 2.434 KM.\nVlada je prihvatila informaciju o Projektu integrisanog razvoja koridora rijeka Save i Drine, zaduživši Ministarstvo saobraćaja i veza da aktivno učestvuje u razgovorima u vezi sa navedenim projektom i da o svemu redovno izvještava Vladu.\nSvjesna činjenice da je obnova plovnog puta Save od velikog značaja za sve zemlje kroz koje protiče, Svjetska banka je, uz saradnju Međunarodne komisije za sliv ove rijeke, ponovo pokrenula aktivnosti na uređenju plovnog puta.\nPlan utroška sredstava\nKneza Branimira 29/II Branimir Centar 10000 Zagreb


Magla usporila saobraćaj Banjaluka.com\nMagla usporila saobraćaj\nMagla otežava i usporava odvijanje saobraćaja na većini puteva u Republici Srpskoj i Federaciji BiH, posebno na području Dervente i Broda gdje je vidljivost smanjena ispod 30 metara.\nMagla otežava protok saobraćaja\nZbog magle saobraćaj je otežan i na dionicama uz rijeke Bosnu, Savu, Vrbas i Lašvu, na području sarajevskog, Tuzlanskog, Unsko-sanskog i Hercegovačko-neretvanskog kantona.\nVozačima se skreće pažnja na vlažne i klizave kolovize, na poledicu u višim predjelima, na prilazu tunelima i preko mostova, te na sitnije odrone na dionicima u usjecima.\nIz Auto-moto saveza Republike Srpske vozače upozoravaju da vožnju prilagode uslovima i stanju na putu i da na put ne kreću bez zimske opreme.\nNa auto-putu Banjaluka – Gradiška na petlji Mahovljani, rampe tri i četiri, biće uspostavljen dvosmjerni režim saobraćaja i takav režim će ostati do završetka izgradnje petlje, odnosno puštanja u saobraćaj kompletnog autoputa.\nNa magistralnom putu Banjaluka – Klašnice, od Klašnica do vijadukta Zalužani, saobraćaj se zbog radova odvija jednom trakom, naizmjeničnim propuštanjem vozila. Radovi se izvode i na magistralnim putevima Šepak – Karakaj, Tišča – Luke, Gacko – Foča, Višegrad – Vardište, Rogatica – Sastavci – Ustiprača i Kopači – Ustiprača.\nZbog sanacije kolovoza na regionalnom putu Rogatica – Borike saobraćaj se povremeno obustavlja na 15 minuta, dok se na putu Ukrina – Gornja Vijaka, na mjestu klizišta, odvija jednom trakom, uz naizmjenično propuštanje vozila.\nNa dionici lokalnog puta Dubrava Stara – Vijačani Gornji zabranjuje se saobraćaj za vozila koja prekoračuju osovinsko opterećenje od šest tona po osovini.\nSaobraćaj na magistralnom putu Prozor – Jablanica obustavljen je zbog sanacije i vozila se od naizmjenično propuštaju od 10.00 do 11.00 i od 13.00 do 14.00 časova. Obustavljen je saobraćaj i na regionalnom putu Kakanj – Visoko u mjestu Dobrinje i preusmjeren je na alternativne pravce.\nNa putu Olovo – Kladanj zbog deminiranja na snazi su povremene obustave saobraćaja 8.00 do 16.00 časova.


LSV: Više niko ne veruje u obećanje da će Zrenjanin dobiti vodu - Politika - Dnevni list Danas\nPočetna » Politika » LSV: Više niko ne veruje u obećanje da će Zrenjanin dobiti vodu\nLSV: Više niko ne veruje u obećanje da će Zrenjanin dobiti vodu\nPotpuno je razumljiva reakcija građana koji kažu da ne veruju u obećanja da će Zrenjanin dobiti vodu, navodi u saopštenju Odbornička grupa Lige socijaldemokrata Vojvodine u Skupštini grada Zrenjanin.\n2Piše: Danas Online 03. jula 2019. 10.57\nFoto: Odbornici LSV\n„Premijerka Ana Brnabić bila je u Zrenjaninu i obećala građanima da će dobiti zdravu pijaću vodu. Ne, to nije vest sa početka prošle godine kada je premijerka predložila da grad otkupi postrojenje. Ponovo je došla premijerka i ponovo obećala istu stvar kao prethodni put, jer u međuvremenu reč data građanima nije ispunjena“, navode odbornici LSV. Ocenjuju da se tako ponašaju lokalni funkcioneri koji, kako kažu, na gotovo nedeljnom nivou izlaze u javnost, gledaju građane u oči i ponavljaju jedno isto obećanje bez sramote i osećaja odgovornosti što ništa nisu učinili.\n„Stičemo utisak da je sve to jedna režirana predstava da bi se kupilo vreme i stvorio privid da se nešto radi jer se rezultati ne isporučuju. Posebno je kukavički to što je sastanak održan baš u vreme održavanja sednice Skupštine grada koja je mesto razgovora o životnim pitanjima važnim za građane i građanke, a koju su lokalni naprednjaci potpuno obesmislili. Dakle, nisu spremni na dijalog, već samo na kontrolisane predstave koje besomučno ponavljaju“, navode odbornici.\nSmatraju da je premijerka na ovaj način prećutno učestvovala u katastrofalnoj praksi kršenja principa parlamentarizma i demokratije koju zrenjaninski čelnici sprovode tokom celog trajanja mandata.\nOdbornici LSV podsećaju da je Zrenjanincima uskraćeno osnovno ljudsko pravo – pravo na vodu.\n„Rokovi za izgradnju fabrike vode, koje je naprednjačka vlast objavljivala, probijani su nekoliko puta dugi niz godina. Zatim je nakon kratkog vremena rada postrojenja i samo nekoliko dana posle predstavljanja građanima postrojenja, obustavljeno vodosnabdevanje grada putem prečistača, jer nije dobijeno odobrenje za rad od nadležnog Pokrajinskog sekretarijata za zdravstvo. Zakon o komunalnim delatnostima koji je izričito zabranjivao da takvim postrojenjem upravljaju privatni investitori, promenjen je. Međutim, ni to nije pomoglo jer je utvrđeno da postrojenje, koje je nakon toga pušteno u probni rad, isporučuje neispravnu vodu i ponovo prestaje da radi u aprilu ove godine“, dodaju oni u saopštenju.\nZrenjaninska vlast je, kako ističu odbornici LSV, već toliko puta pokazala da je „nesposobna da reši ovaj problem, kao i da upravlja gradom“.\nLiga socijaldemokrata Vojvodine smatra da se mora utvrditi ko je odgovoran za ovakvo bahato ponašanje prema građanima Zrenjanina.\n„Tražimo odgovornost za zanemarivanje interesa građana. Zahtevamo ostavke onih koji su svojom bahatošću i nemarom naš grad doveli u ovakvu situaciju. Ne odustajemo od zahteva da se zakaže tematska sednica Skupštine grada na kojoj bi se našla informacija o problemima vezanim za snabdevanje građana Zrenjanina pijaćom vodom, jer je to problem od životnog značaja za sve Zrenjanince“, zaključuju u saopštenju.\nJavnost upoznata sa najnovijim rezultatima analize vode u Zrenjaninu\nGradonačelnik Zrenjanina Janjić: Uskoro skidanje zabrane na upotrebu vode\nGrađanski preokret: Zrenjanin krši zakon o komunalnim delatnostima\n03. jula 2019. u 11.16\nSa ovakvim stavom sto se SNS neodgovorno ponasa prema Gradjanima Zrenjanina a i Srbije svakome je jasno da ova stranka gubi poverenje a i glasace koji ce dobrim delom glasati za druge stranke vidimo i u Novom Sadu Mirovic trpa pare u svoje dzepove sto znaci da je celokupna stranka SNSa bazirana na otimanje i korupciju.\nzdravko Zrenjanin kaže:\n03. jula 2019. u 16.24\nPotrebna je celokupna rekonstrukcija vodovoda jer je loše projektovan, a u toku izgradnje da bi se ranije završilo, izvršene su neuspele improvizacije, i tako dobili neupotreljbviju skalameriju.


Vlast se povukla pred protestima, smenjen načelnik zbog gaženja kolima (VIDEO) | Klix Info\nVlast se povukla pred protestima, smenjen načelnik zbog gaženja kolima (VIDEO)\nPosle protesta građana u Nišu, ministarstvo unutrašnjih poslova koje je oklevalo danima primorano je da otpusti načelnika saobraćajne policije.\nNakon posete ministra policije Aleksandra Vulina Nišu smenjen je, kako pišu iz MUP-a, načelnik Saobraćajne policije. Koji su razlozi za smenu nije navedeno, a na sastanku su analizirane i predočene sve mere i aktivnosti koje je policija preduzela povodom saobraćajne nesreće u Duvaništu.\nEpilog ponovnog dolaska ministra Vulina u Niš je smena načelnika Saobraćajne policije u ovom gradu, ali zbog čega je to učinjeno i šta je konkretno sada već bivši načelnik pogrešio, nije rečeno.\nNa sastanku je doneta odluka o smeni načelnika saobraćajne policije Policijske uprave u Nišu – piše kratko u saopštenju.\nVulin je svoj dolazak u Niš najavio sinoć u emisiji “Hit tvit” i rekao da nije problem da se smeni svako ko je loše radio.\nSastanku su pisustvovali, pored Vulina i vrha niške policije, i direktor policije Vladimir Rebić, kao i načelnik Uprave saobraćajne policije Nebojša Arsov.\nMinistar unutrašnjih poslova Aleksandar Vulin održao je danas sastanak sa načelnikom i rukovodiocima Policijske uprave u Nišu na kome su analizirane i predočene sve mere i aktivnosti koje je policija preduzela povodom saobraćajne nezgode u kojoj su 4. januara ove godine dva pešaka poginula na trotoaru kada je na njih naleteo automobil – piše u saopštenju.\nDoneta je i odluka da se pojača kontrola saobraćaja u gradu i da se pojača prisustvo saobraćajnih policajaca kojima će pomoći, kako piše, kolege iz drugih policijskih uprava.\nTakođe, PU Niš će se obratiti gradskom rukovodstvu sa konkretnim predlozima za poboljšanje saobraćajne infrastrukture u gradu.\nPodsetimo, saobraćajna nesreća se dogodila 4. januara na Bulevaru Medijana. “Audi” za čijim volanom je bio 19-godišnji N. S. pokosio je 48-godišnjeg muškarca koji je od povreda preminuo u KC Niš, dok je na licu mesta poginuo 12-godišnji dečak.\nVozač se na saslušanju branio ćutanjem, a Nišlije su protestovale više puta i tražile smenu načelnika Policijske uprave Slaviše Virijevića kao i bezbedniji saobraćaj u gradu.\nUpdated: 11 јануара, 2021 — 8:57 pm


Sve publikacije, Uloga organizacija civilnog društva u praćenju i procenjivanju NAP-a za primenu Rezolucije 1325\nVaša lokacija / Beogradski centar za bezbednosnu politiku / Publikacije / Sve publikacije / Uloga organizacija civilnog društva u praćenju ... /\nPriručnik za uključivanje građana i građanki i organizacija civilnog društva u javnu politiku\nUloga organizacija civilnog društva u praćenju i procenjivanju NAP-a za primenu Rezolucije 1325\nBroj preuzimanja: 1449\nIstraživačica BCBP Gorana Odanović u prikazu praktične politike objašnjava važnost učestvovanja organizacija civilnog društva u praćenju i procenjivanju sprovođenja NAP-a 1325, kao i preporuke za institucije sektora bezbednosti, Multisektorsko koordinaciono telo i OCD uključene u ovom procesu.\nZa uspešno sprovođenje NAP-a 1325 neophodno je uspostaviti delotvoran mehanizam za praćenje i procenjivanje njegovog sprovođenja.\nDa bi takav mehanizam zaista bio delotvoran, potrebno je da u njemu učestvuju OCD ili bar da budu konsultovane. Međutim, saradnja državnih institucija i OCD-a na primeni NAP-a 1325 često se svodi na jednokratno i formalno uključivanje OCD-a, zbog čega istinski dijalog i saradnja državnih institucija i OCD-a na sprovođenju NAP-a izostaju, a domet ovog dokumenta ostaje ograničen. Učestvovanje OCD-a u sprovođenju NAP-a od ključnog je značaja za delotvorno sprovođenje Rezolucije 1325, posebno ako imamo u vidu da je Rezolucija usvojena, na prvom mestu, zahvaljujući snažnom zalaganju OCD-a.\nTagovi: Rezolucija 1325, NAP, sektor bezbednosti, organizacije civillnog društva


Članovi PNT izabrani na predlog opozicije: Funkcionerska kampanja u porastu, prednjači Vučić - NUNS\nČlanovi Privremenog nadzornog tela (PNT) za praćenje medija tokom izborne kampanje izabrani na predlog opozicionih stranaka, saopštili su da je u periodu posle raspisivanja izbora pojačana funkcionerska kampanja u kojoj se posebno, skoro svakodnevno, može videti predsednik Srbije Aleksandar Vučić, a povremeno i premijerka Ana Brnabić.\nSamo u Dnevniku 2 Prvog programa televizije Radio televizije Srbije (RTS) u poslednjih 15 dana, od 2. do 16. marta, Vučić se pojavio u 27 priloga u ukupnom trajanju od 32 minuta, a Brnabić u četiri priloga u ukupnom trajanju od šest minuta.\nU većini slučajeva Dnevnik RTS je objavljivao sadržaje o predsedniku srbije Vučiću i premijerki Brnabić sa događaja koji nisu deo ustavno-pravne agende ovih državnih funkcionera, često po nekoliko priloga s istog događaja ili sa događaja za koje je očigledno da su ih osmislili članovi promotivnog tima najviših funkcionera.\nTakvih izveštaja o Vučiću je bilo 18, a o Brnabić tri.\nU programima komercijanih televizija sa nacionalnim pokrivanjem trajanje sadržaja koji govore o predsedniku Vučiću i njegovim aktivnostima bilo je znatno duže i ne meri se minutima već satima.U ovim sadržajima govori se o poseti turskoj fabrici u Leskovcu, polaganju kamena temeljaca za nemačku fabriku Bizerba u Valjevu, izgradnji mađarske fabrike UBM u Adaševcima, novim pogonima kineske fabrike u Loznici, obilasku bolnice Dedinje 2, novim pogonima turske i nemačke fabrike u Vranju i Vladičinom Hanu, prijemu srpske dece iz susednih država.Te prilike Vučić koristi da saopšti i svoje stavove o ukrajinskoj krizi, izvozu pšenice, rezervama hrane i goriva, ali to nikako ne opravdava takva pojavljivanja na najgledanijim televizijama, već samo dokazuje da time jedan predsednički kandidat i njegova stranka imaju i dalje ogromnu prednost nad drugim strankama, koalicijama i kandidatima.\nS tim u vezi nije prihvatljivo tumačenje Regulatora elektronskih medija (REM), sadržano u saopštenju za javnost, da u poslednjem periodu državnih funkcionera ima više u medijima zbog ukrajinske krize.\nU analizi članova PNT koje je izabrala opozicija, razdvojeni su sadržaji u kojima se govori o političkim aktivnostima koje predsednik i premijerka moraju da obavljaju.\nSavet REM-a, u koordinaciji sa Privremenim nadzornim telom, usvojio je i pružaocima medijskih usluga uputio dva dokumenta: Preporuku komercijalnim pružaocima medijskih usluga i Pravilnik o načinu izvršavanja obaveza javnih medijskih servisa tokom izborne kampanje.\nU dokumentima za komercijalne medije piše da oni treba da „obaveštavaju o aktuelnim zbivanjima i aktivnostima državnih organa i funkcionera na način da informisanje ne sadrži posebno promotivno upućivanje na podnosioce izbornih lista, kandidate sa izbornih lista ili njihove aktivnosti, ideje ili političke stavove, odnosno da ne omogući privilegovan položaj predstavnika vlasti – nosilaca javnih funkcija u odnosu na ostale učesnike u izbornom procesu“.\nU dokumentu za javne servise je sadržana odredba: „zabranjeno je izveštavanje koje omogućava privilegovan položaj predstavnicima vlasti – nosiocima javnih funkcija u odnosu na ostale učesnike u izbornom procesu“.\nSmatramo da je na ove pojave i obavezu ponašanja po navedenim dokumentima, neophodno ukazati dok izborna kampanja traje i očekujemo od Saveta REM-a da preduzme određene mere, naveli su članovi privremenog nadzornog tela za praćenje medija tokom izborne kampanje, izabrani na predlog opozicionih stranaka


Ruski filmski fond priprema deset hiljada članaka za projekat „Mapa pobede“ - 24.04.2020, Sputnik Srbija\nRuski filmski fond priprema deset hiljada članaka za projekat „Mapa pobede“\nOko deset hiljada članaka o događajima iz vremena Drugog svetskog rata, zasnovanih na hronikama iz kolekcije Državnog filmskog fonda Rusije, biće pripremljeno u... 24.04.2020, Sputnik Srbija\nrusija, svet, vesti, 75 godina od velike pobede, dan pobede\n21:52 24.04.2020 (Osveženo: 00:57 26.08.2021)\n© Sputnik / Galina Sanьko / Uđi u foto-galerijuVišecevni bacač raketa "Kaćuša" na frontu tokom Drugog svetskog rata\n© Sputnik / Galina Sanьko\nOko deset hiljada članaka o događajima iz vremena Drugog svetskog rata, zasnovanih na hronikama iz kolekcije Državnog filmskog fonda Rusije, biće pripremljeno u okviru projekta „Mapa pobede“ tokom 2020. godine, saopštili su Sputnjiku iz pres-službe Ministarstva kulture Rusije.\n„U okviru projekta ’Mapa pobede‘ (za godišnjicu pobede u Drugom svetskom ratu), planirano je da se tokom 2020. godine pripremi i objavi oko 10 hiljada članaka o događajima iz Drugog svetskog rata, koji su zasnovani hronikama iz zbirke Državnog filmskog fonda. Osnovu za stvaranje članaka o Drugom svetskom ratu činiće više od 300 filmskih naslova, kao i nekoliko hiljada filmskih žurnala i drugih tema“, navodi se u saopštenju.\nMinistarstvo je naglasilo da je, u skladu sa naredbom predsednika Rusije Vladimira Putina o stvaranju kompleksa arhivskih dokumenata, filmskih i foto-materijala posvećenih Drugom svetskom ratu, vladi saopšteno o radu koji se vrši.\n„Ministarstvo je zajedno sa Ruskim vojno-istorijskim društvom i Državnim filmskim fondom Rusije od 1. decembra 2019. do 31. decembra 2020. pokrenulo specijalan medijski projekat, čiji je cilj da ruskim bioskopima besplatno stavi na raspolaganje 20 arhivskih filmova o Drugom svetskom ratu za besplatne i komercijalne projekcije“, dodaje se u saopštenju.\nPutin: Niko neće zaboraviti čija zastava se vijorila iznad Rajhstaga\n26 Februar 2020, 14:50\nRanije je saopšteno da je Državni filmski fond Rusije počeo da stvara multimedijalnu platformu „Mapa pobede“, na kojoj će se objavljivati digitalizovana dokumentarna hronika, koja ranije nije bila dostupna širokom krugu javnosti.\n► Rekonstrukcija: Crvena zastava pobede zavijorila se na Rajhstagu /video/\n► Ruska „Pobeda” se širi Evropom


Luna сеп 22, 2020, 12:51 по подне\nBivša direktorica Centra za predškolsko vaspitanje i obrazovanje u Banjaluci Jelena Kurtinović, četiri godine je nezakonito primala uvećanu platu za 20 odsto, a koju je sama sebi odobrila.\nPrema dokumentaciji u koju smo imali uvid, ona je 9. septembra 2016. godine, samo nekoliko mjeseci nakon što je sjela u direktorsku fotelju, sebi povećala platu za petinu, a saradnicima od šest do 10 odsto. Tako uvećanu platu primala je sve dok nedavno nije napustila funkciju.\nPored sebe, većom platom je nagradila i koordinatora pedagoško-psihološke službe, šefa tehničke službe, šefa kuhinje i glavnog knjigovođu za deset odsto, te glavne vaspitače u visini od šest do deset odsto.\nVršilac dužnosti direktorice vrtića Andrea Dorić, koja je nedavno preuzela dužnost od Kurtinovićeve kaže da nije upoznata sa pomenutom odlukom, ali da će odmah provjeriti o čemu se radi.\n“Nisam upoznata da uopšte postoji takva odluka, ali ako se nakon provjere ispostavi da je to tačno i da se radi o nezakonitoj odluci, ista će odmah biti poništena, a odgovorni će biti pozvani na odgovornost i sankcionisani”, istakla je Dorićeva.\nKurtinovićka u izjavi za CAPITAL kaže da se početka svog mandata više ne sjeća, ali je sigurna da je radila u skladu sa zakonom i propisima.\n“Sve odluke koje sam donijela su provjerljive. Ni jedna odluka nije mogla proći bez načelnika finansija i gradske uprave, tako da prostora za bilo kakve nezakonite radnje nije bilo”, kazala je ona.\nInače, nakon što su iscrpljene sve zakonske mogućnosti za njen ostanak, Jelenu Kurtinović je krajem prošlog mjeseca na funkciji direktora zamjenila Andrea Dorić. Donedavne partijske kolegice su se razdvojile u januaru ove godine kada je Goran Selak napustio Socijalističku partiju i Petra Đokića te zajedno sa Dorićkom osnovao Socijalističku partiju Srpske.\nKurtinovićka je ostala vjerna Đokiću i Socijalističkoj partiji, ispred koje je kandidat na narednim lokalnim izborima za odbornika u Skupštini Banjaluke. Za odbornika se kandidovala i Andrea Dorić.\nOZNAKE IZVEŠTAJBanja LukaRepublika SrpskaCrni Bombarder PortalRepublika Srpska - Najnovije vijesti


Kantonalno vijeće Stranke za BiH SBK: Kada ćete ukinuti “bijeli hljeb” - Bug.ba - Info portal Bugojno\nPrema dostupnimi nformacijama vlasti Srednjobosanskog kantona izdvoje preko 220 hiljada KM naime „bijelog hljeba“, naknada koju ostvaruju poslanici /zastupnici nakon što im završi mandat. Na temelju kojeg osnova zastupnici imaju pravo na navedenu naknadu, kada je prema relevantnim izvještajima koji su pratili rad zastupnika u kantonalnoj skupšitini, ocjenjen jednim od najgorih, sačinjenicom da postoje zastupnici koji nikada nisu uzeli riječ za govornicom ili da predlože zakon.\nKantonalno povjereništvo Stranke za Bosnu i Hercegovinu Srednjobosanskog kantona još jednom poziva vlasti u SBK da ukinu navedenu privilegiju. Pozivate se na borbu za pobiljšanje položaja građana, a konstantno se povečava broj korisnika javnih kuhinja, a do tada vi nesmetano uzimate i prisvajate budžetski novac.\nSvojim neradom ste doprinijeli teškom stanju u kojem žive građani Srednjobosanskog kantona. Građani našeg kantona su najbrojniji pred redovima u javnim kuhinjama i ambasadama stranih država.


Evropski pokret: Putujemo u Evropu 2010 | Autonomija\nEvropski pokret u Srbiji raspisao je danas konkurs za projekt „Putujemo u Evropu 2010“ u okviru kojeg će 80 najboljih studenata Srbije otići na jednomesečno putovanje po zemljama EU.\nProjekt se sprovodi od 2006. godine i zemlje EU je posetilo više od 1.000 studenata, godišnje između 200 i 300, a ove godine broj studenata je smanjen zbog ekonomske krize i povlačenja nekih donatora.\nNa konkurs, koji će biti otvoren do 21. maja, mogu da se prijave studenti završnih godina osnovnih i master studija, kao i apsolventi, državnih univerziteta u Srbiji koji imaju do 26 godina i prosek ocena od najmanje 8,5.\nPrednost će imati studenti lošijeg materijalnog stanja i oni koji ranije nisu putovali u EU, a uslovi konkursa dostupni su na internet adresi www.putujemouevropu.org\nProjekt se sprovodi u saradnji sa ambasadama Austrije i Nemačke u Srbiji, a najveći donatori su Fondacija Robert Boš, Balkanski fond za demokratiju, Hipo alpe-adria banka i Železnice Srbije.\nGeneralna sekretarka Evropskog pokreta u Srbiji Maja Bobić rekla je da postoji još veća potreba za nastavak projekta, iako su vize za EU ukinute, jer je materijalni položaj građana Srbije pogoršan zbog ekonomske krize.\nDirektorka Kancelarije za evropske integracije Milica Delević rekla je da će studenti imati priliku da upoznaju prednosti, ali i probleme EU.\nAmbasador Austrije u Srbiji Klemens Koja (Clemens) istakao da Ambasada Austrije od početka podržava projekt i da je ranije obezbeđivala besplatne vize za studente, a da je ove godine obezbedila finansijsku podršku austrijskih kompanija.\nAmbasador Nemačke u Srbiji Volfram Mas (Wolfram Maas) podsetio je da Nemačka podržava i projekte koje sprovodi Evropski pokret poput „Dobrodošli u Nemačku“ i „Putujemo u Evropu“ i da je najveći donator tih projekata nemačka Fondacija Robert Boš.\nStudenti će ove godine na put po zemljama EU krenuti iz Berlina, gde će ih primiti i ministar spoljnih poslova Nemačke Gido Vestervele (Guido Westerwelle).


Organizacioni odbor Povorke ponosa: Platforma LGBT organizacija, aktivista i aktivistkinja | Stop diskriminaciji!\nOrganizacioni odbor Povorke ponosa: Platforma LGBT organizacija, aktivista i aktivistkinja\nNakon zabrane Povorke ponosa, planirane za 20. septembar 2009. godine, na Platou ispred Filozofskog fakulteta, pod sloganom Vreme je za ravnopravnost, postalo je više nego očigledno da je prisutno nasilje i mržnja prema svemu drugačijem, prevazišlo pitanje prava LGBT osoba te da je potrebno zajedničko angažovanje svih ključnih fakotora u našem društvu kako bi se ovaj problem rešio.\nOvakav epilog Povorke ponosa koja je za cilj imala promociju ljudskih prava i sistema vrednosti u čijoj su osnovi sloboda izbora, jednakost i ravnopravnost – znači obavezu za sve vladine i nevladine strukture, medije i LGBT zajednicu, institucije – da se postavi jasna platforma borbe za ostvarivanje ljudskih prava koja su ovom zabranom pogažena. Ustav Republike Srbije, najviši pravni akt naše zemlje, postojeći domaći zakoni, ratifikovane povelje, nas takođe na to obavezuju.\nNakon petomosečnog procesa tokom kojeg je ostvarena saradnja sa predstavnicima najvažnijih institucija, dobijena dragocena podrška od domaćih i stranih nevladinih organizacija, brojnih ambasada, javnih ličnosti – najvećim uspehom smatramo postavljanje teme ljudskih prava istopolno orijentisanih osoba u sam centar društveno – političke agende kao i prestanak zanemarivanja i ignorisanja položaja čitavog jednog dela populacije koji trpi nasilje i diskriminaciju.


► Uragan Dorijan oslabio na kategoriju tri, i dalje udara Velike Bahame\nFoto: Beta/AP/Tim Aylen\nUragan i dalje udara ostrvo Veliki Bahami gde takoreći stoji u mestu i stanovnici treba da ostanu u skloništima, navodi se u najnovijem obaveštenju američkog Nacionalnog centra za uragane sa sedištem u Majamiju, objavljenom u 7.00 po centralnoevropskom vremenu, prenosi Frans pres.\nJutros u 8.00 po centralnoevropskom vremenu snažni centar uragana nalazio se oko 48 kilometara severoistočno Friporta na ostrvu Veliki Bahami, skoro da se nije pomerio sa tog mesta od ponedeljka popodne.\nJačina vetra se malo smanjila na 193 kilometara na sat, sa povremenim jačim naletima, u odnosu na 209 kilometara na sat u ponedeljak uveče, javlja agencija AP.\nNa Bahamima je stradalo najmanje pet ljudi, a premijer Bahama Hjubert Minis je rekao da se radi o "istorijskoj tragediji" za taj karipski arhipelag od 700 ostrva, pogođen izuzetno snažnim vetrovima i talasima višim od mnogih kuća.\nU SAD više miliona ljudi dobilo je naređenje da se evakuiše iz priobalskih područja u državama Florida, Džordžija i Južna Karolina gde uragan Dorijan treba da stigne narednih dana.\nUragan se nalazi oko 160 kilometara istočno od Vest Palm Biča na Floridi.\nNacionalni centar za uragane navodi da se očekuje da će se uragan Dorijan pomeriti "opasno blizu" istočne obale Floride kasno večeras do sutra uveče i zatim da će se kretati severno ka priobalnim delovima Džordžije i Južne Karoline u sredu noć i u četvrtak.\nOvogodišnja sezona uragana iznad Atlantika će verovatno biti "iznad normale": predviđa se tri do šest uragana bar iz "kategorije 3" na skali od pet, saopštila je danas...\nUragan kategorije dva pogodio Azorska ostva u Atlantiku\nUragan Lorenco, kategorije dva na skali do pet, pogodio je danas Azorska ostrva, arhipelag u srednjem Atlantiku, praćen jakim kišama, snažnim vetrovima i visokim talasima.\nTropska oluja Umberto formira se u blizini Bahama\nTropski ciklon u blizini Bahama ojačao je do nivoa tropske oluje nazvane Umberto, saopštio je Nacionalni centar SAD za uragane, preneo je danas Glas Amerike (Voice of America - VOA).


RTV\t06.06.2018 11:00\nTrener Valensije Marselino Toral izjavio je danas da se ovaj klub nije pravedno poneo prema srpskom fudbaleru Nemanji Maksimoviću kada mu nije dozvolio odlazak u zimskom prelaznom roku, prenosi španski AS.\nTorel je rekao da mladi fudbaler kojem ugovor sa Valensijom ističe na leto 2022. godine zaslužuje priliku da sam odabere klub u kojem će nastaviti karijeru i da će reč povremenog srpskog reprezentativca biti poslednja u ovom prelaznom roku.\nPodsetimo, Maksimović je u januaru zbog slabe minutaže zahtevao da napusti Valensiju, ali mu klub nije omogućio transfer bez obzira na interesovanje Hetafea, Leganjesa i Verdera.\nFudbaler koji je nedavno otpao sa spiska reprezentativaca Srbije za Mundijal u Rusiji prešao je letos u Valensiju kao slobodan igrač po isticanju ugovora u Astani i odigrao 15 utakmica u Primeri bez postignutog gola.\nOsim Astane, osvajač Evropskog i Svetskog prvenstva u omladincima sa reprezentacijom Srbije igrao je Domžale, a prošao je mlađe kategorije Crvene zvezde i Verone.


Aleksić: Srbija u problemu, Vučić neuračunljiv! | Sremska Mitrovica - Info\nAleksić: Srbija u problemu, Vučić neuračunljiv!\nPotpredsednik Narodne stranke Miroslav Aleksić izjavio je da Srbija ima veliki problem jer državom upravlja predsednik Aleksandar Vučić, koji je danas pokazao „potpuno nervno rastrojstvo“ prilikom dolaska čelnika Narodne stranke u Predsedništvo Srbije.\n„Čovek u takvom stanju upravlja institucijama i bezbednosnim službama Srbije. Vučić je pokazao i da je kukavica, jer je odbio da izađe na televizijski duel sa bilo kim od nas, a svakodnevno obmanjuje građane. Mi se ne plašimo ni od njega niti od njegove kamarile na vlasti i spremni smo na svaku njegovu reakciju“, rekao je Aleksić televiziji N1.\nAleksić, predsednik Narodne stranke Vuk Jeremić i funkcioneri Borislav Novaković i Vladimir Gajić došli su ranije danas u zgradu Predsedništva Srbije, nakon što ih je Vučić juče javno pozvao na tuču.\n„U jednom trenutku se prolomio krik čoveka koji je počeo da psuje, galami… To je bio predsednik države, koji je u stanju besa i rastrojstva vikao, uneo se Jeremiću u lice, izgovarao je psovke i uvrede. Govorio je ’gde ste, lopuže, ološi, je l’ hoćete da se bijete, je l’ ste došli da me linčujete’“, rekao je Aleksić, i dodao da su i „ljudi iz obezbeđenja bili šokirani i nisu znali kako da reaguju“ na takvo Vučićevo ponašanje.\n„Vučić je rekao ’’ajde, recite gde ćete’, a kada mu je Jeremić rekao da izađemo napolje, on je skočio ’kao ’ajde’’, ali ga je obezbeđenje zaustavilo i reklo ’nemojte, predsedniče’“, dodao je Aleksić.\nAleksić je naveo da ga je Vučić nazvao „secikesom iz Trstenika“, ali da je predsednik Srbije odbio poziv Aleksićev poziv na televizijski duel o „Jovanjici“.\n„Vučić se uplašio od pravde koja će njega i njegovu vlast stići jednog dana, jer pljačkaju građane Srbije, pa pokušava galamom da pokaže ne znam šta. U vrlo smo ozbiljnoj situaciji kao društvo i taj čovek svakog dana produbljuje podele u društvu“, smatra potpredsednik Narodne stranke.\n„Naš cilj je da smenimo vlast olovkom na izborima, a ne tučom“, rekao je potpredsednik Narodne stranke.\nAleksić je podsetio da su juče Jeremić i on govorili o poslu od 75 miliona evra koji je „na putu“ da bude dodeljen „Milenijum timu“, a da je Vučić na jučerašnjoj konferenciji za novinare na to odgovorio „pozivom na tuču“, pominjući imena čelnika Narodne stranke.\n„Mi danas nismo došli da se svađamo niti da ga psujemo, nego da ga pitamo šta želi kad tako poziva opoziciju. Pozvao nas je na tuču, a mi smo otišli da razgovaramo s njim, ne da se tučemo, nego da ga pitamo na šta to liči. Vučić razume razume samo jezik psovki i huliganstva“, rekao je Aleksić.\nAleksić je dodao da „u ovakvoj atmosferi ne može da zamisli dijalog o izbornim uslovima“, jer nema sagovornika s druge strane.\nPotpredsednik Narodne stranke je naveo da niko iz bilo koje uređene države ne može da pojmi da predsednik države poziva opoziciju na tuču i da pokušava da se razračunava s predstavnicima opozicije na portirnici.\nRelated Items:aleksandar vučić, Featured2, miroslav aleksić, napredna stranka


U Bečeju saradnja institucija za primer: „Zajedno protiv nasilja nad ženama“ - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo U Bečeju saradnja institucija za primer: „Zajedno protiv nasilja nad ženama“\nU Bečeju saradnja institucija za primer: „Zajedno protiv nasilja nad ženama“\nPredstavnici svih državnih organa i službi u čijoj je nadležnosti rad na suzbijanju rodnozasnovanog nasilja okupili su se na panel diskusija „Zajedno protiv nasilja nad ženama“, koju je u nekoliko mesta u Vojvodini organizovala Ženska parlamentarna mreža Skupštine AP Vojvodine, Pokrajinski sekretarijat za privredu zapošljavanje i ravnopravnost polova, Pokrajinski zaštitnik građana – ombudsman i Pokrajinski zavod za ravnopravnost polova i uz podršku lokalne samouprave u Bečeju. Ova aktivnost realizuje se u okviru kampanje „16 dana aktivizma protiv nasilja nad ženama“ i predstavlja samo jednu u nizu aktivnosti koje se sprovode na teritoriji Vojvodine.\nOvakav vid aktivnosti realizuje se u cilju jačanja svesti o različitim vrstama nasilja nad ženama, koje se svakodnevno dešava, kako kod nas, tako i širom sveta.\nPrema rečima Jelene Brankov Čerevicki, skup u najvećoj potiskoj opštini okupio je sva tri nivoa vlasti, što je ona ocenila kao dobro, jer je u pitanju složena i ozbiljna tema, koja se samo na takav način može rešavati. Koordinatorka za poslove rodne ravnopravnosti u Opštinskoj upravi Bečej navela je da je uloga lokalne samouprave mogu da rade najviše na prevenciji.\nStojanka Lekić, predsednica Odbora za ravnopravnost polova i članica Ženske parlamentarne mreže Skupštine AP Vojvodine kazala je na skupu da ovim povodom planiran obilazaka pet opština u pokrajini i istakla ulogu institucija i njihovih mehanizama.\nAnita Beretić, pomoćnica za oblast ravnopravnost polova pokrajinskog sekretara za rad, zapošljavanje i ravnopravnost polova Vlade AP Vojvodine navela je da je opština Bečej dugogodišnji partner i da ostaje partner u borbi protiv nasilja nad ženama.\nOna je dodala da je u Vojvodini akreditovane seminare prošlo čak 3.000 profesionalaca, ali da ipak postoje problemi kao što su stereotipi i neprimenjivanje zakona. Beretić je istakla da je Srbija jedna od zemalja koja je ratifikovala Istambulsku konvenciju, što bi umnogome trebalo da poboljša trenutno stanje po ovim pitanjima. Dodala je i da pokrajinski organi imaju odličnu saradnju sa civilnim sektorom kad asu u pitanju oblasti rodno zasnovano nasilje, nasilje nad ženama i nasilje u porodici. Na skupu u Bečeju istaknuto je to da je nasilje nad ženama i vrednosni i bezbednosni problem u čijem rešavanju moraju da učestvuju svi relevantni faktori. Najavljeno je i osnivanje koordinacionog tela na nivou pokrajine, ali je kao izazov istaknut i rad sa počiniocima.\nŠto se bečejske opštine tiče, kako je v.d. direktora Centra za socijalni rad Svetlana Gagić rekla, mala grupa za rad sa nasilnikom prošla je obuku, postoji tim koji je dežuran 24 sata, postoji prihvatilište za decu, kao i urgentne hraniteljske porodice, ali nedostaje stručnih radnika.\nSkupu su prisustvovali i predsednik Osnovnog suda Bečej Goran Čimburović, koji je istakao izuzetnu saradnju sa ostalim institucijama, načelnik policijske stanice Bečej Slobodan Jovović i predstavnici tužilaštva i prekršajnog suda, predstavnici lokalne samouprave predsednik opštine Vuk Radojević i predsednik skupštine opštine Peter Knezi, kao i civilnog sektora.\nUčesnici ove panel diskusije saglasni su sa tim da je ono što se očekuje od svih jeste nulta tolerancija kada je nasilje u pitanju.\n– S tim u vezi, ovim aktivnostima želimo da skrenemo pažnju javnosti na problem rodno zasnovanog nasilja. Od velike je važnosti da nadležne institucije preuzmu odgovornost, da reaguju, zaštite i spreče nasilje nad ženama, te su stoga u okviru kampanje „16 dana aktivizma protiv nasilja nad ženama“ pozvani učestvuju i razmene svoja iskustva sa drugim učesnicima predstavnici regionalnih i lokalnih vlasti, Ministarstva unutrašnjih poslova, pravosudnih organa, centra za socijalni rad, kao i i nevladine organizacije. Želim još jednom da istaknem da je skup u Bečeju bio plodotvoran i konstruktivan, rekli su organizatori.


Glasanje u britanskom parlamentu: Osam opcija, sve odbačene - Srpskacafe\nGlasanje u britanskom parlamentu: Osam opcija, sve odbačene\nČetvrtak, 28.03.2019., 08:02 Četvrtak, 28.03.2019., 08:02\nPoslanici u britanskom parlamentu glasali su o osam različitih opcija za Bregzit, ali su sve odbačene.\nMeđu opcijama o kojima se glasalo bile su napuštanje EU bez sporazuma, ostanak u carinskoj uniji i jedinstvenom tržištu EU, stavljanje bilo kakvog sporazuma o napuštanju Unije na referendum, kao i poništavanje Bregzita, ako izlazak iz EU bez sporazuma postane realna opcija.\nPoslanici planiraju da smanje spisak opcija o kojima će ponovo glasati u ponedjeljak.\nMinistar zadužen u britanskoj vladi za Bregzita Stiven Barkli rekao je da su rezultati ojačali stav premijerke Tereze Mej da je njen prijedlog sporazuma sa EU “najbolja opcija”.\nOn je rekao poslanicima da je jasno da ne postoji “jednostavan put i izlaz iz situacije”.\nZa alternativni plan koji podrazumijeva “blisko usklađivanje” sa jedinstvenim tržištem i zaštitu prava radnika glasalo je 237 poslanika, a protiv 307.\nParlament je glasao ubjedljivom većinom za odlaganje izlaska Velike Britanije iz Evropske unije do 12. aprila ili 22. maja.


Dobar voćar » LANA: Šampanjac od jabuke\nLANA: Šampanjac od jabuke\nLana, Sud Tirol, wine\nKako većina inovacija u oblasti voćarske proizvodnje dolazi iz Južnog Tirola, ovaj puta se javlja u obliku voćnih prerađevina i to kao voćni šampanjac od jabuke. Šampanjac Lana je nastao od specijalnog La Cuvee vina od jabuke, sa posebnom tehnologijom proizvodnje. Lana se proizvodi od soka posebno odabranih sorti Pink Lady, Granny Smith i Breaburn.\nFermentacija soka obavlja se bez dodavanja aditiva, a završava gotov šampanjac sa 7.5 % vol.alkohola, bez neprevrelog šećera i vrlo harmoničnog ukusa. Posebna pažnja posvećuje se stepenu zrelosti plodova tokom berbe.


AMERIČKE SANKCIJE RUSIJI UDARAJU PO EVROPI: Evo šta se krije iza ove odluke SAD | Web-Tribune.com\nHome / AKTUELNO / AMERIČKE SANKCIJE RUSIJI UDARAJU PO EVROPI: Evo šta se krije iza ove odluke SAD\n18. juna 2017.\tAKTUELNO Leave a comment\nNajavljene nove američke sankcije protiv Rusije koje bi teško pogodile poslovne interese i već uloženi novac zapadnoevropskih kompanija u rusko-nemački gasovod „Severni tok 2“, suštinski su, upozorio je Berlin, „novi izuzetno loš potez po odnose SAD i Evrope“, jer se iza toga vidi i cilj da se ruski gas nadomesti isporukama američkog gasa iz uljnih škriljaca.\nBritanski list Fajnenšel tajms je ocenio da potez američkog Senata „vidi kao nezakonitu pretnju snabdevanju Evrope energijom“, a španski dnevnik „Pais“ je naveo da je to „bukvalno razbesnelo Evropsku uniju“.\nList italijanskih poslovnih krugova „Il sole 24 ore“ smatra da sankcije usaglašene u Senatu Kongresa SAD znače „da se udari po Rusima u ime Ukrajine, a u stvari da se uzdrmaju Evropljani, tačnije Nemci.., pa je to višenamensko diplomatsko-ekonomsko oruđe“.\nAmerikanci i njihovi saveznici unutar EU, hoće da sankcijama spreče „još veću zavisnost Evrope od ruskog gasa“, Senat SAD kaže da će to „ugroziti i reforme u Ukrajini“, a evropske diplomate u Briselu misle da centri moći u Vašingtonu time samo nastavljaju nastojanje da spreče jačanje Nemačke i naročito njenog potencijalno strateškog ekonomskog partnerstva s Rusijom.\nAli, ako sve govori da Moskva neće odustati od zavrtanja slavine za dostavljanje gasa Evropi preko Ukrajine, gasovod Turski tok, dogovoren između Moskve i Ankare, bi – kažu privatno zvaničnici u Evropskoj komisiji – mogao biti oduška za evropske energetske potrebe jer bi preko Grčke, Bugarske, a delom i Srbije, znatne količine ruskog gasa mogle stići do Južne i Srednje Evrope.\nVeliko nezadovoljstvo su najavljene američke sankcije izazvale u mnogim političkim centrima i poslovnim krugovima EU, iako ćuti Evropska komisija koja je dala zeleno svetlo za rusko-nemački gasovod „Severni tok 2“.\nNemačka kancelarka Angela Merkel i francuski predsednik Emanuel Makron su odlučno osudili potez američkog Senata, a port-parol nemačke kancelarke Štefan Zajbert je upozorio da to „jednostavno ne sme da se dogodi“.\nŠef nemačke diplomatije Zigmar Gabrijel i austrijski kancelar Kristijan Kern su predočili da „sankcije kao političko oruđe ne smeju biti povezane s ekonomskim interesima“ i, mada to nisu izričito rekli, jasno su ciljali na to da Senat SAD sankcijama takođe utire tržišni prostor za probno već započete isporuke američkog gasa iz uljnih škriljaca, naročito u Poljsku i baltičke zemlje.\nVeć narušeno strateško „bratstvo i jedinstvo“ Evropske unije i Amerike doživelo je težak novi udarac, jer odluka Senata SAD o novim sankcijama Rusiji suštinski bitno udara po čisto ekonomskim interesima evropskih kompanija koje bi htele da nastave posao izgradnje velikog i Evropi potrebnog novog gasovoda „Severni tok 2“.\nAmerički potez je takođe dolio ulje na vatru nesloge i sukoba unutar članica EU, jer posebno baltičke zemlje, kao i Poljska, Švedska i Slovačka, smatraju da bi „Severni tok 2“ ne samo nastavio veliku zavisnost mnogih istočnih i zemalja Srednje evrope od ruskog gasa, već u izgradnji Severnog toka 2 vide i geopoliticke interese Rusije – da jednog dana poveć uticaj na sudbinu Evrope.\nTe zemlje, a to misle i neki komesari u Evropskoj komisiji, smatraju da bi „Severni tok 2“ zapečatio sudbinu Ukrajine, koja bi prestankom isporuka ruskog gasa preko svoje teritorije godišnje gubila zaradu od po blizu dve milijarde evra, što mahom koristi za otplatu kredita zapadnim bankama.\nOvog put krivac za kvarenje odnosa EU-SAD nije predsednik Donalda Trampa koji bi čak mogao i da zaustavi nove sankcije protiv Rusije i, posredno, protiv evropskih kompanija, već je to Kongres, što vodeći političari EU vide kao nedopustiv i, štaviše, kao potez opasan po ionako uzdrmane odnose Evrope i Amerike.\nTags nemački gasovod Rusija Severni tok 2\nPrevious Odgovor na pitanje zašto opozicija u Srbiji više ne postoji…\nNext EVO ŠTA NAM SPREMAJU UJEDINJENE NACIJE – „AGENDA 2030“


Mesečni horoskop za februar čitajte u ovom tekstu.\nOvan – mesečni horoskop za februar\nNa poslovnom polju je ovaj mesec sasvim za vas povoljan i dobar, i imaćete možda čak i neke prilike da se usavršavate ili da radite u inostranstvu.\nPokušajte da se ne svađate sa nadređenima i kolegama, jer baš i niste uvek vi u pravu i ne možete da očekujete da se sve radi po nekim inicijalno vašim projektima, koji realno i nisu sasvim bez greške i propusta.\nUspećete da ostvarite vrhunske rezultate zahvaljujući svojoj logičnosti i kreativnom pristupu nekim problemima, ali neki zaista veći uspeh je pred vama tek u drugoj polovini meseca.\nU emotivnoj vezi ste u stabilnom odnosu sa partrnerom, i nema nekih većih trzavica i problema, pa možete da se najzad i opustite i da uživate.\nNeka osoba koja se pojavila u vašem životu sasvim iznenada i pokušava da vas osvoji iako zna da ste zauzeti, samo bez potrebe gubi vreme i to ćete da joj stavite do znanja.\nAko ste slobodni, već početkom meseca vas očekuju neka zanimljiva i nova poznanstva.\nImate česte probleme sa urinarnim infekcijama, i potrebno je da ojačate i imunutet ali i da se na vreme lečite kako ne biste sebe doveli u situaciju da dobijete neko ozbiljno oboljenje bubrega ili znatan poremećaj u radu ovog važnog organa.\nMoguće su i neke česte prehlade, jer je sezona virusa u punom jeku, pa se trudite da izbegavate boravak u kolektivima, ili nosite zaštitnu masku.\nBik – mesečni horoskop za februar\nNajzad ste rešeni da se pokrenete i da preduzmete neke radikalne promene u smislu unapređenja svoje karijere.\nObnovićete kontate sa starim saradnicima i pokušati da počnete neki zajednički privatni posao i za njega se nadate da će uspeti da vam donese dobru finansijsku stabilnost i zaradu.\nUmara vas pomisao da treba stalno da analizirate tuđi rad i vama liderska pozicija nikako ne leži, pa ćete sve da prepustite poslovnim partnerima, i na vama će ostati samo da se bavite proverom finansija.\nPartner želi da najzad započnete zajednički život i da se skrasite u jednom manjem mestu, ali vi uopšte niste za tu ideju i nastaće veliki sukobi oko vašeg budućeg prebivališta, jer ste vi navikli na veliki grad u kome imate sve mogućnosti.\nNiste neko ko rado pravi kompromise i stalno se vama drugi prilagođavaju, ali partner takođe ne želi da popusti i morate da nađete neki dogovor, inače ćete da doživite ozbiljan krah veze.\nNeka osoba uporno pokušava da sa vama flertuje i da vas navede na tajnu avanturu, i pazite se da vas osećanja ne ponesu, te i da se posle pokajete zbog svoje nepromišljenosti.\nImate probleme sa probavom i sve je najzad baš posledica toga da ne vodite računa o ishrani i da se prejedate slatkišima i brzom hranom, a i uz sve to vodite jedan sedeći način života i uopšte se ne trudite da vežbate.\nNeke loše navike mogu da vam stvore veliki rizik za metaboličke bolesti, te da imate i pak neke početne suimptome hirpertenzije, insulinske rezistencije i poremećaja rada endokrinih žlezda.\nBlizanci – mesečni horoskop za februar\nPosao vam je ovog meseca zaosta prioritet i morate da se potrudite ako želite da uspete u polju iz svoje struke i da se dokažete pred nadređenima, te i najzad da opravdate ukazano poverenje.\nImate na svu sreću odličan odnos sa kolegama, pai možete da im verujate i da sa njima podelite zadatke kada ne stižete sve sami da odradite, a kako biste ostvarili napredak u firmi za koju svi i radite.\nUmara vas nečija stalna potreba da vas forsira i da vam nameće svoju volju i mišljenje, i zaista nema potrebe da to i dopuštate bilo kome, i da se samo osećate napeto i isfrustrirano.\nImate potrebu da se stalno vraćate na neke prošle veze, i zato i nemate snage da počnete da opet izlazite i upoznajete nove ljude.\nNe želite da poslušate savete prtijatelja da počnete da se upoznajete sa nekim vrlo i zanimljivim osobama, bez neke nužne potrebe da taj odnos postane romantičan, ako vi to ne želite najzad.\nJasno vam je da niste još uvek prebnoleli staru ljubav, ali ni ne znate da li je ta osoba još uvek pak i slobodna, te i da li je već možda osnovala svoju porodicu i krenula dalje.\nImate probleme sa arterijskom hipertenzijom, ali iako uzimate terapiju ipak simptomi jesu i dalje prisutni, i potrebno je da u dogovoru sa lekarom i promenite kombinaciju lekova, jer takve stvari ne smeju da se dešavaju kada ste pod odgovarajućom terapijom.\nPored svega toga se sve češće dešavaju preskakanja u pravilnom srčanom ritmu, koja vam zaista stvaraju neke tegobe u smislu vrtoglavice, malaksalosti i probadanja u grudima, te i morate da se što pre i javite lekaru.\nRak – mesečni horoskop za februar\nPlanirali ste da počnete neki sopstveni posao, ali nemate zaista trenutno ni dovoljno finansijskih sredstava niti je momenat za takav rizik povoljan.\nPolovinom meseca ćete imati priliku da ostvarite neke dobre rezultate iz oblasti kojom se bavite, te da napredujete, i da dobijete i određenu novčanu nadoknadu.\nTada ćete moći ako i dalje budete želeli da počnete privatni biznis, mada je preporuka da se malo strpitel, te i da potražite možda i nekog partnera sa kojim biste podelili početne troškove.\nUmara vas stalni sukob sa kolegama, i ne želite da se raspravljate bez potrebe i da tako trošite i snagu i enegiju.\nNesrećni ste jer su svi vaši prijatelji uspeli da pronađu partnere i da se skrase, a samo ste vi sami i to vas na neki način i boli i baš zato patite, mada pokušavate da se pretvarate da vam nije stalo.\nMeđutim, vi zaista niste osoba koja ide na sve ili ništa i koja je spremna da bez ljubavi uđe u brak samo da bi se skrasila, i osnovala porodicu jer je vreme za takve stvari.\nNe treba da očajavate jer je zapravo ovoga meseca pred vama jedno sudbonosno poznanstvo sa osobom koja može biti ona prava, i sa kojom ćete najzad da nađete svoju sreću.\nMuči vas problem sa stalnim i hroničnim upalama krajnika i ždrela, i pre svega je u pitanju loš imunitet i stanje se nikako ne popravlja.\nMorate da se malo potrudite da se zdravije hranite i da posvetite pažnju preventivi, te da na kraju i idete na neke alternativne tretmane.\nOno što je jako važno jeste da kanališete stres, koji baš i utiče na narušavanje odbrambenih snaga vašeg organizma, i zato ste stalno bolesni i nikako da se sasvim oporavite.\nLav – mesečni horoskop za februar\nPočetak meseca donosi neke nepovoljne promene na vašem radnom mestu, i u velikom ste riziku da napravite sasvim nepotrebne greške i propuste.\nMorate da se saberete i da razmišljate logično i racionalno, te da sebi ne dopustite da padate u vatru i da onda u afektu pravite neke veće propuste, ili da stvarate konflikte sa kolegama koji vas kasnije skupo mogu da koštaju.\nVama je stalo da ostvarite dobar rezultat pa ste skloni da brzate i tako nesvesno i narušavate kvalitet urađenih projekata, umesto da se smirite i da radite staloženo jer imate dovoljno vremena za sve.\nMorate da se malo potrudite da pravite kompromise sa voljenom osobom, jer ona neku vašu distancu shvata kao nedostatak ljubavi, te i vaše spremnosti da se posvetite vašem odnosu.\nNe treba da se upuštate u neke flertove sa kolegama sa posla, jer vam sve to samo čini štetu i rizikujete da povredite voljenu osobu.\nKrajem meseca ćete imati priliku za neko lepo zajedničko putovanje sa partnerom, a ako ste ipak slobodni ukazaće se šansa za neka lepa poznanstva, ali na žalost ona neće uspeti da se održe na daljinu.\nMuči vas zubobolja i stalno imate strah da odete stomatologu.\nPored toga imate i neke probleme sa radom jetre i žučne kese, pa je moguće da su bolovi ispod desnog rebarnog luka i žutica nastale kao rezultat kamena u žuči ili holecistitisa, i potrebno je da proverite nivo bilirubina u krvi.\nMoguće je da je neka preterana upotreba lekova dovela do nastanka patološkog stanja koje se pak zove medikamentni hepatitis i koje je stvarno ozbiljno i opasno.\nDevica – mesečni horoskop za februar\nNiste se ponašali odgovorno na vreme prema svom poslu i sada ste u riziku da sve izgubite i da sve olako i propadne, a nemate neke velike mogućnosti da birate i morate da radite onako kako vam se i kaže, jer su nadređeni postali u vas vrlo razočarani i teško da ćete uspeti da datu krizu i prevaziđete bez nekih većih posledica.\nVama je bio potreban neki posao da se snađete dok ne dobijete ono za šta ste se školovali da ipak i radite u struci, ali ste se vi opustili i pošto ni zarada nije loša, nikada se niste ni trdudili da nešto menjate na bolje.\nImate utisak da ste mnogo sposobniji od onoga za šta vas smatraju u kolektivu, ali ne umete da se istaknete jker ste povučeni i lakše vam je da radite onako kako se od vas i traži.\nPartner vas više ne voli i sasvim se distancirao, ali pokušava da nekako što bezbolnije to vama saopšti, pa se trudi da ne primetite da se ponaša drugačije, i da morate da ozbiljno porazgovarate o svemu.\nVama je jasno da ste vrlo teška i naporna osoba ali imate i neke realne kvalitete i nije trebalo da se pretvarate da ste ono što niste, jer će to sada da vas košta na kraju.\nImate šansu da ako ste slobodni upoznate nekoga ko vam se već dugo dopada, ali ta osoba će da vas sasvim razočara, jer nije onakva kakvom ste je vi zamišljali.\nMuka vam je često i imate dijareju i nagon na povraćanje, pa je moguće da je u pitanju stomačni virus, ali na primer i čitav niz drugih poremećaja i patoloških stanja.\nVažno je da se na vreme javite lekaru i da rešite neke važne tegobe, jer ste sasvim iscrpljeni i malaksali, i možda ste čak i anemični pa proverite krvnu sliku.\nVaga – mesečni horoskop za februar\nStavili ste tuđe potrebe ispred svojih, ali i to vam neće doneti ništa dobro u budućem periodu na poslu..\nNe treba da sebe sažaljevate i da stalno kukate na sudbinu već da radite i bolje i puno odgovornije jer samo tako možete da napredujete.\nImate šansu da krajem meseca ostvarite izvanredne rezultate i da dobijete unapređenje i značajno i poboljšate svoje finansije.\nVi ste osoba koja je vrlo i strastvena i romantična, i u svakoj vezi tražite jednu dozu sopstvene slobode, jer ne umete da funkcionišete ako niste nezavisni i ako morate da sve ugađate partneru i da stalno pravite kompromise.\nMeđutim kada su u pitanju neke važne odluke koje se tiču budućnosti, umete da razmišljate zaista sasvim i zrelo i odgovorno, te i da se postavite kako treba u datom momentu.\nImate želju da se upoznate sa nekom osobom koja vam se dugo dopada ali je ona već zauzeta i samo bez potrebe gubite vreme, i možda ste je čak i previše idealizovali u svojoj glavi i ne treba da sada počnete da patite.\nMuči vas često nesanica i osećaj nervoze i napetosti i zbog toga imate i realan osećaj gušenja i preskakanja srca, i stres je vrlo ozbiljna stvar i za mentalno i za somatsko zdravlje.\nMorate da se posavetujete sa nekim stručnim licem ako ne možete sami da rešite problem, jer je sve u vašoj glavi i ne smete da to i potiskujete, i da sebe tešite kako je sve normalno i u redu.\nŠkorpija – mesečni horoskop za februar\nImate utisak da koliko god da se trudite i predano radite sve ide naopako i da samo vi nikako ne možete da se maknete sa mrtve tačke.\nFinansije su vam zaista loše i predstavljaju veliki problem, jer ste skloni da rasipate novac i da ulažete nepromišljeno u neke projekte koji su neprovereni i rizični, pa i samo onda na kraju baš možete da sednete i da sabirate gubitke.\nNije trenutak da potražite dodatni posao jer realno nemate vremena da kako treba radite ni ovaj jedan, pa se malo priberite i organizujte se bolje kako biste sve završili kao zrela i odgovorna osoba.\nPartner za vas nema razumevanja, i ponaša se zaista vrlo sebično i misli samo na svoje potrebe.\nIako se uporno trudite da izbalansirate i da sve uspete da postignete i na poslu, te i da se voljenoj osobi dovoljno posvetite, ona kao da želi da vi i na kraju napustite posao i da se posvetite samo porodičnom životu.\nMožda je pametno da otvoreno kažete sve što vam smeta, i da partnera i podsetite da ste vi zaista i napravili veliku žrtvu, i da ste odbili unapređenje kako bi ste i počeli zajednički život u sasvim manjem gradu.\nImate česte probleme sa bolovima u kičmi i to je pre svega posledica stalnog sedećeg načina života zbog prtirode posla, ali generalni ni privatno niste preterano skloni da budete fizički aktivni.\nMorate da se potrudite i da smanjite telesnu masu jer su vam zglobovi i kičma dodatno opterećeni viškom kilograma., pa vam to i stvara dodatne tegobe i probleme.\nStrelac – mesečni horoskop za februar\nVama je svega već preko glave i imate utisak da zaista obavezama nikako nema kraja, i da ćete morati stalno da se ovako i mučite, te da radite prekovremeno za neka mizerna primanja.\nMožda je već sada pametnije da počnete da tražite neki bolji posao, jer ako sve shvatate kao jedan i napor i muku, a ne kao izazov i motivaciju, i nemate priliku da uspete da ostvarite neke rezultate.\nVama se krajem meseca može ukazati prilika da dobijete ponudu za rad u inostranstvu, pa već sada počnite da idete na neka dodatna usavršavanja poznavanja jezika, i na stručne obuke koje vam samo mogu biti od koristi.\nUpoznali ste neku zabavnu osobu na poslovnom putovanju ili na odmoru, ali je evidentno da takva veza na daljinu ne može da uspe i vi niste ni previše očekivali od takvog odnosa.\nMeđutim, neka stara ljubav koju još niste sasvim preboleli se može nenadano vratiti u vaš život, pa ćete biti presrećni da se opet spojite i da pokušate da date novu šansu vašem odnosu.\nNajzad ste sada i oboje i zreliji i iskusniji, pa možda nećete da dopustite da vas neke baš i manje trzavice olako rastave.\nImate česte probleme sa radom štitne žlezde i neka njena hiperfunkcija vam stvara velike muke i daje vrlo jasne simptome i probleme.\nMorate da radite redovne analize i kontrole, jer je vaš endokrinolog posumnjao da postoje neke neželjene promene koje moraju da se možda čak i hirurški uklanjaju, pa ste se vi vrlo uplašili svih mogućih posledica.\nJarac – mesečni horoskop za februar\nNe uspevate više ni da sakrijete svoje nezadovoljstvo i isfrustriranost koju osećate zbog lošeg ponašanja nadređenih prema vašem radu i trudu, i rešeni ste da se sa njima i suočite i da im vi stavite do znanja koliko ste im važni za kompaniju, i koliko ponuda imate za neka nova radna mesta.\nImate potrebu da stalno strahujete za neku svoju budućnost i za stabilnost u finansijskom smislu, pa pored redovnog posla stalno nalazite i neke povremene i honorarne načine da dopunite budžet.\nVama je dosadilo da vas stalno spajaju sa nekim osobama koje vam se ne dopadaju, sve jer eto rodbina i prijatelji smatraju da vam je vreme da se skrasite.\nUmara vas neka potreba ljudi da se mešaju u vaš život, pa ste rešeni da počnete da više izlazite i da svima dokažete da niste nesposobni da nađete sebi srodnu dušu, i da se iskreno zaljubite i baš i da budete najzad i srećni.\nPotrebno je samo da se manje nervirate i sve će na kraju da dođe na svoje mesto.\nVama je stalna glavobolja i upala sinusa problem, i već je stanje postalo hronično i u tom periodu kada imate upalu nije vam ni do čega.\nNervirate se jer nemate načina da trajno popravite stanje i da se najzad rešite svih tegoba, jer je operacija i rizična i nije sto posto uspešna.\nPored svega toga često imate i udruženu nesanicu, pa ste nervozni i rasejani i ne možete nikako da normalno i funkcionišete.\nVodolija – mesečni horoskop za februar\nIako se kraj obaveza najzad i nazire, ne znači da treba sada da se preterano opustite i da napravite u brzini neke nepotrebne i banalne greške.\nVama su nadređeni ukazali poverenje i nekada zaboravljate da su bili tu da vam pomognu kada vam je bilo najpotrebnije, pa ste skloni da se preterano ljutite i da se ponašate bezobzirno.\nMožda nekada plata kasni i možda nekada nije sve kako ste zamišljali, ali je to vama bila jedna od prvih prilika da zaradite svoj novac, i da se kako tako osamostalite, i nemojte na kraju postati nezahvalni i oholi.\nVama je važno da nađete osobu sa kojom možete da ostvarite stabilni i iskrenu vezu, i nije važno da li je ona od vas starija ili mlađa, i niste skloni zaista takvom tipu predrasuda.\nMeđutim kada ste započeli romansu sa partnerom koji je stariji od vas stalno ste nailazili na neke i osude i komentare okoline, i to vam zaista nije bilo ni malo prijatno iksustvo u početku.\nNavikli ste da se borite za svoju sreću i nećete ni sada da odustanete, jer ste rešeni da pokušate da sebe usrećite, te i da mislte na osobu koju volite, a ne na one koji vas osuđuju i mešaju se u vaše stvari, jer nemaju lični život.\nStalno imate neke probleme sa upalom mokraćne bešike i urinarnih puteva, i verovatno je da je to posledica hladnog vremena, pa i toga da ste imali loš imunitet u proteklom periodu.\nNeka akutna upala uha je ostavila i veće posledice nego što ste zamišljali, i morate da se najzad i obratite specijalisti da proverite stanje sluha.\nU drugoj polovini meseca je moguća neka hronična bolest sistema za disanje, pa ako imate astmu ili neki drugi problem, pazite na prevenciju.\nRibe – mesečni horoskop za februar\nPosao je najzad pri kraju i sve ste obavili onako kako ste i u startu planirali, iako ste se dosta i baš namučili i morali da radite i pod nepovoljnim uslovima i prekovremeno.\nNo kada stigne plata i kada se sve na kraju i reši na zadovoljstvo šefova i vaše lično, vama je tada i zaista drago i uživate u pohvalama i sreći zbog odlično obavljenih projekata.\nMada ste bili rešeni da najzad i menjate posao, ipak ste ostali dosledni sebi i rešeni ste da sve do penzije osrtanete na datom radnom mestu, i da se najzad i tako zahvalite nadređenima za ukazano poverenje i stalnu podršku u radu.\nMorate da se malo stabilizujete i da ne stvarate stalno neke svađe i konflikte u vezi sa partnerom, jer je njemu to već počelo da smeta.\nOsoba koja vas zaista voli i uvek se trudi da sve vama učini i da vam uvek udovolji, počela je da primećuje neku vašu hirovitost i lošije ponašanje, i staviće vam jasno do znanja da joj to smeta.\nAli vama je osnovni argument to što ste nezadovoljni mestom boravka i to što ste samo vi najzad i napravili neke kompromise i sada se nekako i svetite partneru što on nije dovoljno sebe uložio u vaš odnos.\nAko ste slobodni, neka osoba koja vam se dugo dopada će da vas pozove na romantičan izlazak, ali ipak ćete biti razočarani, jer je ona već zauzeta i sa vama je želela samo avanturu.\nBoli vas kičma i stalno imate probleme sa zglobovima i mišićima, jer pre svega vodite jedan baš i nezdravi i sedeći način života.\nMorate sebe da promenite i da nekako i ostavite poroke i da se pokrenete i počnete i da vežbate i da se zdravije hranite, jer ovako vam zaista zdravlje nije reprezentativno.\nKrajem meseca su moguća i neka ozbiljnija oboljenja ili povrede u saobraćaju ili na radu, pa se vi i pripazite da ne završite u bolnici.


OD DANAS U NAŠOJ OPŠTINI - AKCIJA: UM NA DRUM: Srbobran.net web portal\nTokom akcije planirano je postavljanje bilborda sa upozorenjima na opasnosti koje vrebaju u saobraćaju, štampanje i podela flajera sa adekvatnim sadržajem koji prati akciju, kao i obilazak ugostiteljskih objekata gde bi volonteri akcije sprovodili alkotest kod naših sugrađana koji žele da sarađuju, a kako bi se podigla svest o štetnosti alkohola i kako bi se lično uverili u stepen povećanja nivoa alkohola u krvi, unošenjem alkoholnih pića u organizam.\nGodišnje u svetu 1,2 milona ljudu izgubi život u saobraćajnim nezgodama, a od 40-50 miliona ljudi bude povređeno u saobraćajnim nezgodama na svetu. Zbog toga UN su proglasile deceniju bezbednosti saobraćaja od 2011 godine do 2020 godine i kao cilj postavili da 2020. godine duplo manje ljudi strada u saobraćajnim nezgodama u odnosu na 2011. godinu.\nSRBOBRAN - CRNA STATISTIKA ZA PERIOD 2013 - 2017:\nUkupan broj smrtno stradalih učesnika u saobraćaju na putevima opštine Srbobran u periodu od 2013. do 2017. je 16 lica, a za isti period bilo je 279 saobraćajnih nezgoda i 263 lica je povređeno. Najviše nezgoda je bilo 2015. godine 67. Najveći broj poginulih je bilo 2017. godine kada je smrtno stradalo 5 lica. Iste godine bilo je najviše povređenih, ukupno 74.\nOd 2013. do 2017. svake godine je bilo 2 povređena pešaka, a u posmatranom vremenskom periodu ni jedan pešak nije smrtno stradao u saobraćaju.\nZa isti period na teritoriji naše opštine poginulo je dvoje biciklista, a 46 je povređeno, dok je troje vozača motocikla i mopeda poginulo i 31 povređeno.\nPoginulo je 8 vozača putničkih automobila i 61 je povređen u opštini Srbobran tokom perioda 2013-2017.\nŠto se tiče vozača traktora, samo jedan vozač traktora bio je povređen u novembru 2013 godine.\nJedno dete je poginulo u aprilu 2017. godine, a 25. dece je bilo povređeno.\nMladih učesnika u saobraćaju od 15 - 30 godina života je smrtno stradalo petoro na putevima opštine Srbobran, dok ih je povređeno 87. Sve analize ukazuju da su mladi učesnici u saobraćaju specifični zbog nedostatka iskustva, a viška samopouzdanja i želje za dokazivanjem.\nDvoje starih lica (starosti preko 65 godina starosti) je smrtno stradalo na putevima opštine Srbobran dok je 19 starih lica bilo povređeno u saobraćajnim nezgodama na putevima opštine Srbobran.\nDanašnji savremeni čovek, ne može da živi i funkcioniše bez učešća u saobraćaju, ali nažalost u saobraćaju stradaju ljudi.\nSaobraćajne "nezgode" nisu "nesreće", tj. stradanje u saobraćaju nije slučajno, već je rezultat sistemskih grešaka i nerada.\nTrend porasta broja poginulih i povređenih u saobraćaju može se promeniti dobro organizovanim radom i sprovođenjem dobro osmišljenih i koordiniranih mera.\nSaobraćaj je kompleksan i složen sistem i svako nepoštovanje saobraćajnih propisa i pravila od strane učesnika u saobraćaju može da ugrozi nesmetano odvijanje saobraćaja ili da ugrozi učesnike u saobraćaju.\nPovrede u saobraćaju su jedan od tri vodeća uzroka smrti u starosnoj grupi od 5 do 44 godine.\nAko zakaže jedan od četiri faktora bezbednosti saobraćaja (čovek, vozilo, put okolina) doći će do saobraćajne nezgode.\nDeca su izuzetno specifična zbog toga što nisu stekla neophodna znanja, niti formirala svest za bezbedno učestvovanje u saobraćaju, ona nemaju veštine i razvijene stavove. Češće spontano nego promišljeno prelaze ulicu. Do 10. godine razvoj vidnog polja još uvek nije završen, pa je ono tada uže nego kod odraslih. Sve do 11. godine deca teško usmeravaju pažnju na saobraćaj. Deca do 12. godina starosti ne bi trebalo samostalno, bez pratnje i nadzora odraslih, da učestvuju u saobraćaju.\nU zadnjih 13 godina na teritoriji Republike Srbije u saobraćajnim nezgodama smrtno je stradalo 458 dece dok je 21.293 bilo povređeno. Deca u 44% slučajeva stradaju kao putnici, u 41% kao pešaci, a oko 14% mališana u saobraćaju strada vozeći bicikl.\nIz navedenog se vidi da je na republičkom nivou najviše dece stradalo kao putnici u vozilu što je nedopustivo.


Ukinuta presuda Enveru Buzi za zločine u Uzdolu\n17/12/2020 Tarik Kucevic\nSud Bosne i Hercegovine (BiH) ukinuo je prvostepenu presudu kojom je Enver Buza bivši komandant Samostalnog bataljona Prozor Armije Bosne i Hercegovine (ABiH), 30. septembra, 2019. godine osuđen na 12 godina zatvora zbog zločina počinjenog u septembru 1993. godine u Uzdolu kod Prozora.\nApelaciono vijeće Odjela I za ratne zločine, nakon javne sjednice održane 2. oktobra, donijelo je rješenje kojim je uvažena žalba braniteljice optuženog, te je ukinuta prvostepena presuda Suda BiH i određeno održavanje pretresa pred vijećem Apelacionog odjeljenja, saopšteno je iz Suda BiH u četvrtak 17. decembra.\nTužiteljica Sanja Jukić je na žalbenoj sjednici od Apelacionog vijeća tražila da se Buzi izrekne veća kaznu od 12 godina zatvora, uz obrazloženje da je Sud kao otežavajuću okolnost trebao cijeniti i ponašanje optuženog u sudnici.\nBuzina braniteljica, Vasvija Vidović, je tražila da se presuda preinači u oslobađajuću ili ukine te odredi novo suđenje obrazlažući, između ostalog, da je Prvostepeno vijeće moralo utvrditi da je optuženi izvršio efektivnu kontrolu nad počiniocima zločina, te da je tokom postupka došlo do povrede odbrane i prava optuženog da iznese sve činjenice koje mu idu u korist, kao i da je zanemareno da je Buza inicirao istragu za Uzdol.\nOznačeno Enver BuzaSud BiH\n‘Babo, tuku na sve strane, ali ništa ti ne brini, dobro sam…’\nSvaki stranac koji ulazi u BiH mora imati ovu svotu novca\nPucao u namjeri da ubije: Izgleda da je priča o pucnjavi u Sarajevu jutros prilično mračna


Ministarstvo finansija zabranilo da se vidi kako posluje KAP\nMinistarstvo finansija oslobodilo Kombinat i ostale kompanije u stečaju obaveze da dostavljaju izvještaje KHOV-u\n15.10.2013. 20:31h Ažurirano: 20.02.2019. 09:51h\nMinistarstvo finansija oslobodilo je novim tumačenjem propisa Kombinat aluminijuma u stečaju (KAP) obaveze da Komisiji za hartije od vrijednosti (KHOV) dostavlja kvartalne izvještaje o poslovanju, potvrđeno je juče “Vijestima” u KHOV-u.\nTo bi značilo da objavljivanje izvještaja neće biti obaveza ni za ostale crnogorske kompanije u stečaju koje su, do sada, kao emitenti hartija od vrijednosti redovno dostavljale podatke o poslovanju.\nPreduzeća, koja se kotiraju na berzi, obavezna su da dostavljaju izvještaje o poslovanju Komisiji prema Zakonu o hartijama od vrijednosti i pravilima KHOV.\nNakon skoro deceniju, Ministarstvo finansija na čijem čelu je Radoje Žugić promijenilo je dosadašnju praksu i obaveze izvještavanja na domaćem tržištu kapitala, iako se akcijama KAP-a, ali i drugih kompanija u stečaju i dalje povremeno trguje na berzi.\nOvoj odluci, prema nezvaničnim saznanjima “Vijesti, prethodila je pismena prepiska stečajnog upravnika KAP-a Veselina Perišića sa KHOV-om, u kojoj je regulator eksplicitno naveo da se izvještaji o poslovanju moraju objavljivati.\nPoslije pokretanja stečajnog postupka u KAP-u 8. jula ove godine aluminijumska kompanija je i dalje nastavila da radi sa gubicima, ali je još nepoznato da li sve troškove održavanja proizvodnje pokriva državni Montenegro bonus ili Vlada novcem poreskih obveznika.\nDirektna posljedica odluke izvršne vlasti biće veća netransparentnost poslovanja kompanija u stečaju. I u slučaju KAP-a otežaće da se utvrdi koliko sada održavanje nerentabilne proizvodnje košta građane Crne Gore, odnosno poreske obveznike.\nU Ministarstvu finansija juče nijesmo mogli dobiti odgovor na pitanja zašto je taj Vladin resor oslobodio obaveze izvještavanja kompanije u stečaju i da li je to učinjeno zbog Kombinata aluminijuma. Nije odgovoreno ni na pitanja da li u Ministarstvu smatraju da će ovo tumačenje doprinijeti pogoršanju imidža tržišta kapitala u Crnoj Gori gdje je korporativna kultura još u povoju, kao ni da li imaju procjenu kako će se to odraziti na strane investitore zainteresovane za trgovinu hartijama na berzi.\nSpekuliše se da je za pokrivanje mjesečnih troškova KAP-a neophodno doplatiti nekoliko stotina hiljada eura do čak milion eura državnog novca, kako je to nedavno i saopštio bivši direktor KAP-a Jurij Moisejev.\nIz Montenegro bonusa nedavno nijesu htjeli da odgovore koliko novca je država ili ta kompanija potrošila od 8. jula ove godine do danas za održavanje proizvodnje u Kombinatu i da li su tačne tvrdnje bivšeg ruskog menadžmenta da se doplaćuje milion eura mjesečno. Nije odgovoreno da li imaju procjenu koliko će stečajni postupak u KAP-u trajati i koliko će to koštati poreske obveznike, da li KAP samostalno plaća cijenu električne energije sada ili to radi Montenegro bonus.\nSajt Komisije za hartije od vrijednosti do sada je bio dragocjen izvor informacija za investitore koji žele da trguju na Montenegroberzi. Zato bi odluka Ministarstva finansija, zbog nedostatka pouzdanih informacija o poslovanju kompanija u stečaju, mogla podstaći devijantne pojave u berzanskoj trgovini akcijama bankrotiranih kompanija.\nKombinat aluminijumaKomisija za hartije od vrijednostifirme u stečajuMinistarstvo finansija


Vučić i Orban nakon sastanka: Mađarska investicija stiže u Arilje, Srbija potrebnija EU nego ona njoj (VIDEO/FOTO) | Najnovije vesti - Srbija danas\n15.05.2020. • 10:55 15.05.2020. • 12:46 Srbija Danas\nVučić i Orban nakon sastanka: Mađarska investicija stiže u Arilje, Srbija potrebnija EU nego ona njoj (VIDEO/FOTO)\nPosle sastanka predsednika Srbije i premijera Mađarske predviđene su izjave za medije\nPredsednik Srbije Aleksandar Vučić sastaće se sa predsednikom Vlade Mađarske Viktorom Orbanom.\nDvojica kolega razgovaraće u Predsedništvu Srbije.\nObraćanje nakon sastanka dvojice državnika\nPredsednik Srbije Aleksandar Vučić obratio se javnosti nakon sastanka sa mađarskim premijerom i istakao da je to bio jedan prijateljski sastanak pun podrške i da su na sastanku dogovoreni novi vidovi bilateralne saradnje Srbije i Mađarske.\n- Odnosi Srbije i Mađarske su najbolji u savremenoj istoriji, a najbolji su i kada su u pitanju politički, ali i ekonomski odnosti. Zahvalan sam premijeru Orbanu što je imao želju da i pre nekoliko godina krenemo u borbu sa vetrenjačama i izuzetno sam srećan što danas imamo izuzetno dobre odnose. Ove godine već u prvom kvartalu, iako smo bili suočeni sa epidemijom, imamo rast od 8 odsto trgovinske razmene sa Mađarskom. Oni su naši treći trgovinski partner, polako se približavaju našem drugom trgovinskom partneru. Posebno sam zahvalana premijeru Orbanu što je istakao da su oni zainteresovani da ulažu u našu zemlju. Najavljeno je da će mađarska kompanija, iz prerađivačke industrije, doći da radi u Arilje, što nije bilo očekivano. Zahvalni smo im na podršci na našem evropskom putu - rekao je Vučić.\nPredsednik je istakao i da Mađarska izuzetno podržava Republiku Srbiju na evropskom putu.\n- Obavestio sam Orbana o situaciji u regionu i svemu onome što se dešava i na Kosovu i inače u regionu. Iako su priznali nezavisnost Kosova, Mađarska uvek razume Srbiju. Moram da kažem da niko Srbiju nije tako dobro razumeo kao Mađari po pitanju od nacionalnog značaja za nas. Zahvalni smo i gospodinu Verheju koji mnogo pomaže Srbiji, ali sam zamolio i za još veću podršku Srbiji, iako su nas i do sada podržavali. Oni uvek razmišljaju šta da kažu, poštuju prava nacionalnih manjina i uvek su tu da kažu dobre reči za našu zemlju. Uvereni smo da ćemo uz njihovu pomoć uspeti da osiguramo sigurnu evropsku budućnost za našu zemlju. Mađari su naši iskreni prijatelji i verujem da će to zauvek i biti - rekao je Vučić i dodao:\n-Želimo da iskažemo zahvalnost u toku borbe sa kovidom-19, u trenucima kada nije stizala pomoć sa mnogih strana. Posebno u savetima kako da dođemo do robe, medicinskog materijala i uređaja. Zamolio sam za razumevanje Mađarsku i zahvalan sam im što su se trudili da uvek razumeju sprkse stavove i da nam pomognu i budu zajedno sa nama. Deo sastanka je posvećen i razvoju saradnje u oblasti kulture i sporta. Danas ćemo ići u posetu Narodnom Muzeju Srbije. Uvek razgovaramo kako i na koji način da zajednični istupamo, i kako da neke od naših kompanija zajednički istupaju. Razgovarali smo i o izgradnji pruge Beograd-Budimpešta - istakao je Vučić.\nPredsednik Srbije je rekao da polaže mnogo nade u dobre odnose i budućnost između dveju zemalja.\n-Hvala za izuzetne bilateralne odnose, a posao svih u budućnosti biće da čuvaju te odnose i da brinu o njima. Čestitam Mađarskoj na uspešnoj borbi sa koronavirusom, kao i ekonosmkim rezultatima. Očekujem prijateljsku utakmicu u borbi ko će imati najveći ekonomski rast - zaključio je Vučić.\nOrban: Zahvalan sam Vučiću što sarađujemo\n- Sve vas pozdravljam od srce, a želim da se zahvalim predsedniku Vučiću što je omogućio da se redovno tokom ove epidemije redovno konsultujemo, to nije bila praksa ranije, ali sada je postala nama uobičajena. Veoma smo zahvalni na tome - rekao je Orban i dodao:\n-Postoje dva razloga što sam došao u Beograd, jedan je taj što je dobro doći u Beograd, a drugi je političke prirode, očekujem da se da bodrimo međusobno, ohrabrujemo rečima i delima. Izborili smo se sa koronavirusom, a sada počinje druga bitka. Ponovno pokretanje ekonomije i podizanje rezultata. Odnos dve zemlje zasniva se na tome da svi treba da se bavimo budućnošću, mi to u Mađarskoj zovemo "politikom nade". Što se tiče ekonomske razmene, Mađarska je imala rekordni rast, i zahvalan sam Vučiću jer je dozvolio transport robe između dve zemlje i u vreme epidemije, kao i da oni koji žive na granicama mogu da prelaze granicu zbog posla. Već ranije sam prihvatio obavezu da će Mađarska prihvatati sa zadovoljstvom investicije koje dolaze iz Srbije - rekao je Orban.\nKako kaže mađarski premijer, otvorena je i kreditna linija za ekonomsku podrška srpskim kompanijama u Mađarskoj.\n-Imaćemo i zajedničku izgradnju gasovoda, od sada neće biti samo jednostrano iz Mađarske gas prema Srbiji, nego i obrnuto. Rezultati srpske privrede su evidentni i moraćemo da se potrudimo da budemo u korak sa vašim razvojem. U EU odnosima računamo da Srbiju koja je stekla veliki ugled i to zaista veoma pozdravljamo. Vidimo da je sve jača i jača i da će moći da doprinese razvoju celog regiona - rekao je mađarski premijer.\nOrban je rekao da u prvoj fazi borbe protiv koronavirusa sve članice EU su bile zauzete sa svojim problemima, nije bilo koordinacije, ali dodaje, da očekuje da će u drugoj fazi biti dosta uspešnija.\n-Kina je 120 avionskih linija uputila ka Mađarskoj, napravljen je vazdušni most, uspeli smo da imamo i zalihe za jesen, ali i da pomognemo drugima. Regionalna saradnja je bila takođe dobra. Imamo mnogo prijatelja. Imali smo pozitivan utisak, jer kada god smo trebali savet svako je davao i bio spreman na iskrenu saradnju - rekao je Orban.\nNa pitanje kako će Mađarska pomoći evrointegracijama Srbije, mađarski premijer Viktor Orban je rekao da pre svega treba da se kaže i prizna koliko je Srbija važna.\n-Srbija je ponovo došla u poziciju da njena reč ima težinu, bez Srbije Balkan ne može da bude stabilan. Evropskoj uniji je daleko važnija Sbija danas nego obrnuto. Možda se to spolja ne vidi tako dobro, ali iz Mađarske se dobro vidi. Možemo da pokažemo da se vidi značaj Srbije. Svaka odluka Evropske unije da se proširi bi se dobro isplatila. Zato možemo da naglasimo da cela ova regija može samo da se stabilizuje na bazi dobrosusedskih odnosa. Simetrija će da se anulira kada Srbija dobije ista prava kao Mađarska i Rumunija - rekao je Orban.\nOdgovarajući na pitanja novinara, Vučić je rekao da njega ne interesuje da li će neko da ga kritikuje ili hvali, i dodaje da želi da pita građane Srbije da li su dobili nešto loše od Mađarske i Viktora Orbana.\n- Koliko zemalja znate koje su ulagale više u Srbiju u poslednjim godinama od Mađarske. Rukovodim se interesima Srbije, a sa druge strane imam i svoj ponos. Ako hoćete da birate klimoglavce koji će da služe interesima nekih drugih, a ne sopstvenih. Dok sam ja predsednik Srbija će biti poštovana jer njena reč važi, a rukovodstvo će se rukovoditi interesima građana Srbije. Viktor je bio jedini koji je rekao da je više Srbija potreba EU, nego obrnuto. I to je rekao pred svima. Koliko još ima lidera koji će tako nešto reći tako javno - rekao je Vučić.\nKako je istakao predsednik Vučić, Mađari su najveća nacionalna zajednica u Srbiji posle Srba i dodaje da je Orban pohvalio položaj njihov u Srbiji.\n-Mnogo toga ne bismo uradili da nemamo ovakvog suseda, ovakvog komšiju. Nagledao sam se svega po svetu i Evropi. Znam ja i ko pomaže, i ko ne. Sa našim prijateljima iz Mađarske nikada nisam imao dilemu. Uvek su bili iskreni prema Srbiji a mi ćemo uvek imati fer odnos prema njima - rekao je Vučić.\nPočeo sastanak dvojice državnika\nPredsednik Srbije Aleksandar Vučić sastao se sa predsednikom Vlade Mađarske Viktorom Orbanom u Predsedništvu Srbije gde razgovaraju o aktuelnim temama iz Evrope i regiona.\nNakon sastanka slede izjave za medije. Na odvojenom sastanku, razgovaraju ministar finansija Siniša Mali i mađarski ministar spoljnih poslova Peter Sijarto.\nDoček Orbana u Predsedništvu\nPredsednik Srbije dočekao je mađarskog premijera ispred Predsedništva, a potom je objavio i fotografije na svom zvaničnom instagram nalogu.\n- Dobro došao dragi prijatelju - napisao je Vučić uz fotografije.\nPremijer Mađarske stigao u Beograd\nPremijer Mađarske Viktor Orban i ministar inostranih poslova Peter Sijarto stigli su u Beograd, a na aerodromu Nikola Tesla dočekala ih je ministarka za evropske integracije Jadranka Joksimović.\nPremijer Mađarske razgovaraće sa predsednikom Aleksandrom Vučićem, a planirane su i izjave za javnost.\nVUČIĆ RAZGOVARAO SA MANDIĆEM: U subotu sastanak sa Srbima iz Crne Gore o krizi nastaloj zbog hapšenja vladike Joanikija\nPredsednik Srbije poslao snažnu poruku rudarima: Za vas ne postoji kiša niti sneg, hvala na ogromnom trudu i radu (FOTO)\nBRNABIĆEVA APELOVALA: Molim sve naše građane da ostanu U SRBIJI, osiguravajuća društva će PONUDITI OVO\nAleksandar Vučić Viktor Orban Mađarska Predsedništvo Srbije Jadranka Joksimović Peter Sijarto


Priznanje Vlade SAD-a sigurnosnim službama BiH za hapšenje Mirsada Kandića | Faktor.ba\nPriznanje Vlade SAD-a sigurnosnim službama BiH za hapšenje Mirsada Kandića\nobjavljeno: 08.02.2018. u 13:21\nOtpravnik poslova Ambasade SAD-au BiH Paul Horowitz i rezidentni predstavnik FBI-ja John Bivona uručili su zahvalnice direktora FBI-ja službenicima i zvaničnicima sigurnosnih agencija i agencija za provođenje zakona u BiH kao priznanje za njihov doprinos i pomoć u uspješnom hapšenju i izručenju Mirsada Kandića.\nZvaničnici i službenici koji su dobili ova priznanja uposlenici su Ministarstva vanjskih poslova BiH, Granične policije, Tužilaštva BiH, Službe za odnose sa strancima i Državne agencije za istrage i zaštitu (SIPA).\nOtpravnik poslova Horowitz pohvalno je govorio o sigurnosnim agencijama i institucijama nadležnim za provođenje zakona zbog njihove odlične međusobne saradnje i koordinacije, kao i saradnje s Vladom Sjedinjenih Američkih Država.\nHorowitz je istaknuo da borba protiv terorizma može biti uspješna samo uz zajednički rad, saopćeno je iz Ambasade SAD-a u BiH.\nVEZANI TEKST - Uhapšen terorista za kojim su tragali godinama, SAD po njega poslao avion u Sarajevo


26. септембра 2014. – MEDIJA CENTAR BOR );\nДан: 26. септембра 2014.\nŽKK BOR u nedelju od 16.00 časova dočekuje niški Student\n26.septembar.Bor Borska ženska košarkaška ekipa će u okviru priprema za svoj prvi nastup u prvoligaškom društvu u nedelju odigrati prijateljski utakmicu protiv bivšeg prvoligaša Studenta iz Niša. Biće to još jedna provera borske ekipe i prilika da navijači u Boru vide jedan zanimljiv meč, jer ekipa iz Niša ove sezone ima ambicije da se ekspresno […]\nBorski rukometaši večeras protiv Hajduk Veljka\n26.septembar.Bor Borski rukometaši večeras od 19.30 igraju utakmicu drugog kola protiv ekipe Hajduk Veljka iz Negotina. Utakmica se igra u velikoj sali Ustanove sportski centar Bor. Biće ovo prvi meč ekipe Bora pred svojom publikom u novoj sezoni. Da podsetimo Borani su u prvom kolu gostovali u Knjaževcu gde su protiv istoimene ekipe izborili nerešen […]


Srbobran će dobiti industrijsku zonu i kanalizaciju\nJFile: :read: Nije moguće otvoriti datoteku:\nObjavljeno utorak, 07 februar 2017 02:57\nOpština Srbobran će zajedno sa Pokrajinskom vladom konkurisati kod Ministarstva privrede za veliku industrijsku zonu koja će se protezati pored autoputa na površini od 60 hektara, a za sledeću godinu u planu je početak izgradnje kanalizacije u sva tri naseljena mesta opštine.\nOvo je u intervjuu za naš radio, 5. februara 2017. godine izjavio predsednik opštine Neško Čestić, govoreći o planovima u narednom periodu. On je istakao da će industrijska zona Srbobran biti najatraktivnija na potezu od Subotice do Beograda, izuzimajući Novi Sad. Nakon izgradnje industrijske zone, sledeći korak bio bi privlačenje investitora.\nPo njegovim rečima, kanalizacija će pokriti svaki pedalj ulica u Srbobranu, Turiji i Nadalju i to u naredne dve do tri godine. Radiće se u etapama, jer je potreban ogroman novac koji se ne može izdvojiti tek tako, ali će do kraja njegovog mandata biti završen kompletan projekat, dodavši da će kanalizacija biti prikopčana na prečistač za koji je u toku tender i čeka se izvođač radova.\nPredstavnici lokalne samouprave na čelu sa predsednikom, prošle nedelje su bili na sastanku sa pokrajinskim premijerom Igorom Mirovićem, koji je, kako kaže prvi čovek opštine, svestan da se u Srbobran nije ulagalo decenijama.\n- Mi smo konkurisali za nekoliko projekata u vrednosti od 500.000 evra i s obzirom da smo okarakterisani kao nerazvijena sredina, nalazimo se u fokusu nekoliko važnih opština za Pokrajinu kada su u pitanju investicije – rekao je Čestić i dodao da je prezadovoljan sastankom koji je urodio plodom.\nInače, predsednik opštine je prošle nedelje bio u Bečeju na otvaranju pogona nemačke fabrike, gde se sastao između ostalih i sa savetnikom premijera Vučića zaduženog za nemačka ulaganja, Jergom Heskensom koji je izrazio veliku želju da poseti Srbobran, kao i Doris Danilović, zamenicom direktora Nemačko-srpske privredne komore.\nU osvrtu na događaj gde je iz Doma zdravlja „Dr Đorđe Bastić” u Srbobranu navodno odnet aparat za ultrazvuk, a nestali vaga za merenje pacijenata i termoakumulaciona peć, Čestić kaže da je već počela negativna predizborna kampanja protiv ljudi koji rade svoj posao, misleći na doktora Iliju Gazepova i direktorku ove ustanove dr Korneliju Hušći. On je još rekao da izbori koje se bliže neće uticati na rad opštinske uprave i da će oni biti maksimalno korektni.\nPredsednik opštine naglašava da je sve što je do sada rekao i urađeno, kao i da je vrlo samouveren dodajući da će se ova vlast razlikovati od svih dosadašnjih nakon raspada Jugoslavije.\nPomenuo je i da je posebno srećan što je ekipa kultne emisije RTS-a „Znanje imanje” posle 32 godine došla u Turiju, jer smo, kako kaže, opština dobrih i vrednih domaćina i poljoprivrednika.\nTonski zapis intervjua predsednika opštine Neška Čestića, tokom gostovanja na „Radiju Srbobran”


Stošić zbog supruge odbio Zvezdu - Sportske.net\nStošić zbog supruge odbio Zvezdu\nBivši fudbaler Crvene zvezde Vlada Stošić obavestio je čelnike vicešampiona Srbije da u datom momentu nije u poziciji da prihvati ponudu i preuzme funkciju sportskog direktora kluba sa stadiona "Rajko Mitić".\nZvezda - Otišli Bosančić i KataiZvezda - Od navijača do Uprave, svakog ima svog 'pika'?Tončev predložio novog trenera Zvezde!Zvezda - Počeli pregovori sa Stošićem!Potvrda - Zvezda dobila UEFA licencu!\nČelnici najtrofejnijeg srpskog kluba nisu uspeli da ubede Vladu Stošića da preuzme poziciju sportskog direktora u Crvenoj zvezdi iako je bivši fudbaler crveno-belih bio prva želja generalnog direktora kluba Zvezdana Terzića.\nČlan Zvezdine generacije koja je osvojila Kup šampiona u Bariju boravio je u Beogradu kako bi utanačio detalje saradnje ali je posle svega zbog porodice odlučio da odbije ponuđenu saradnju.\n"Žao mi je što nisam uspeo da ubedim svoje najbliže da dođem i radim u Zvezdi. Ne želim da zavlačim klub, a znam da nemaju mnogo vremena da reše personalne stvari" rekao je Stošić a prenosi "Sport".\nOvakav epilog u pregovora sa Vladom Stošićem ukazuje na to da će čelnici Crvene zvezde do kraja meseca paralelno morati da traže novog sportskog direktora i trenera.\nKada smo već kod trenera, želja Vlade Stošića bio je Risto Vidaković a samim tim što je Stošićev angažman u Zvezdi propao neće biti ništa ni od dolaska bivšeg saradnika Havijera Klementea.